‘पागल प्रेमी’ भइल सुपर डुपर हिट | CinemaBhojpuri.in\n‘पागल प्रेमी’ भइल सुपर डुपर हिट\nMay 25, 2012 - कलाकार, फिल्म\n- Tagged: विनय आनन्द, ‘पागल प्रेमी\t- no comments\tपिछला हफ्ता रिलीज फिल्म “पागल प्रेमी” बिहार में सुपर डुपर हिट साबित भइल बिया. सुपर स्टार विनय आनंद आ नंबर वन खलनायक संजय पांडे के जबरदस्त टक्कर से भरल निर्माता नवीन सिंह आ निर्देशक अजय कुमार के फिल्म ‘पागल प्रेमी’ देखे खातिर एह गरमियो में सगरी सिनेमा घरन पर हाउसफुल के बोर्ड लटक गइल, ना होले भोजपुरी फिलिमन में अश्लीलता : विनय\nफिल्म के प्रमोशन का सिलसिला में मोतहारी चहुँपल विनय आनन्द माधव सिनेमा हॉल में दर्शकन के रुबरू हो के ओह लोग के मनोरंजन कइलन. कहलन कि ना होले भोजपुरी फिलिमन में अश्लीलता. एकरा पर अश्लील होखे के अछरंग उहे लोग लगावेला जे भोजपुरी फिलिम देखबे ना करे. कहलन कि कुछ म्यूजिक अलबमन में जरूर अश्लील गाना ठूंसल रहेला बाकिर ओकर संबंध भोजपुरी सिनेमा से नइखे. कहलन कि आजु भोजपुरी सिनेमन में बहुते बदलाव आइल बा आ अउरियो बदलाव के जरूरत बा. आ ई तबहिए हो पाई जब सगरी समाज सिनेमा हॉल में आ के फिलिम देखल शुरु करी.\nमोतिहारी में मिलल अपना शानदार स्वागत से खुश विनय आनन्द कहलन कि ऊ बेर बेर मोतिहारी आइल चहीहें.\nमिलत जुलत‘पागल प्रेमी’ में विनय आनन्द के इंटरनेशनल एक्शन (4)जुर्म के दुनिया क ‘पागल प्रेमी’ में विनय आनन्द आ संजय पांडे के बादशाहत (4)विनय आनंद आ कनकनी के हॉट डांस फिल्म ‘पागल प्रेमी’ में (4)‘पागल प्रेमी’ 18 मई के बिहार में रिलीज होखी (4)भठियारा सिस्टम पर बनल ‘पागल प्रेमी’ (4)To the official site of Related Posts via Taxonomies.\tLeaveaReply Cancel reply


भउजी हो | Anjoria's Weblog\nCategory Archives: भउजी हो\nका बबुआ ? बहुत दिन बाद अइनी, जमानत मिल गइल का ?\nना भउजी. तूलोग जवना जेहल में डलले बाड़ू ओहिजा से मुअला का दिन ले जमानत नइखे मिले वाला. हँ बीच बीच में पेरोल पर छूटत रहीलें.\nतबो भउजी का लगे आवे में अतना दिन लाग जाला !\nअब भउजी , एकर सफाई दीं त का ? साँच बोल ना पाएब आ झूठ बोले के आदत नइखे. खैर एगो बाति बताव ?\nना दीहें !\nहम पूछनी ना आ तू जबाबो दे दिहलू. पहिले पूछे त द?\nए बबुआ वकील ना हईं त का, वकील के मेहरारू त हईं नू. जानते बानी कि एने कुछेक अइसन फइसला आइल बा जवना से रउरा दिमाग में एगो सवाल घनघनात होई, कि इस्तीफा दीहें कि ना, देबे के चाहीं कि ना, वगैरह वगैरह. एहसे रउरा पूछे से पहिलहीं कह दिहनी ह कि ना. अब पूछीं.\nसीधा जबाब ना देब. घूमा के कहब. पुरनका जमाना के कहानी ह. रउरा सुनले आ पढ़ले होखब. बाकिर फेर दोहरावे में कवनो हरजा नइखे.\nएक बेर एगो गाँव में चोरी हो गइल. तीन गो चोर धरइलें. राजा का दरबार में पेशी भइल. राजा तीनो का बारे में पूछले, जनले आ फैसला सुनावल शुरु कइले.\nपहिलका से कहले, ” का महाराज रउरो रहीं एहमें ? जाईं”\nदोसरका के गाँव के चौराहा पर ले जा के चार कोड़ा मारे के सजा दिहलें.\nआ तिसरका के कहलन, तोरा लायक सजा त बुझाते नइखे कि का दीं. फेर सजा सुनवले कि एकर माथ छिल के मुँह पर करीखा पोत के गदहा पर बइठा के जूता से पीटत भर गाँव घुमावल जाव.\nदरबारी एह तरह के सजा सुन के सन्न रहि गइले. एगो दरबारी से अड़ाइल ना. कहलसि, महाराज माफी देम. रउरा न्याय कुशलता के आदमी उदाहरण देत रहल हऽ. बाकिर आजु एके अपराध के तीन तरह के सजाय सुनि के नीक ना लागल.\nराजा कहलन, हमरो नीक नइखे लागत. बाकिर करीं का. मानत बानी कि पहिलका के बेसी सजाय सुना दिहनी.\nई जबाब सुन के दरबारी चुपा गइल. फेर पूछे के हिम्मत ना भइल ओकर.\nअगिला दिने पता चलल कि पहिलका जहर खा के मर गइल. दुसरका कोड़ा से पिटा के गाँव छोड़ दिहलसि. आ तिसरका ? तिसरका के जब भर गाँव घुमावत ओकरा घर का सोझा से ले जात रहले सिपाही त ऊ अपना मेहरी के आवाज लगा के कहलसि, खाना परोस के रखिहे, अब दूइये गो घर बाकी बा !\nबबुआ अब त जबाब मिल गइल होखी.\nभउजी जबाब त मिल गइल बाकिर सोचत बानी कि अबहीं कई गो घर बाकी बा एह मरदवा के!\nछोड़ीं. चलीं ढेर दिन बाद आइल बानी. संजोग से गाजर के हलुआ बनवले बानी. लीं खाईं.\nभउजी हो, स्तम्भ में प्रकाशित किया गया | Tagged चोर, भउजी हो, सजा\t| Leaveareply\nPosted on अगस्त 31, 2011 by Anjoria\nआजु त उपासल होखबू ?\nहँ बबुआ आजु तीज के व्रत त सभे औरत करेली.\nएही पर एगो सवाल बा भउजी ? तोहरा लोग खातिर त तीज, जिउतिया तरह तरह के व्रत बा बेटा भतार खातिर बढ़िया मनावे के. बाकिर मरदन के एहसे आजाद काहे राखल बा ?\nई दरद रउरा ना बूझ पाएब. मरद हईं मरदे रहब. बाकिर सवाल कइले बानी त हम आपन जबाब त देबे करब. असल बाति ई बा कि हमनी का आपन घर छोड़ के दोसरा का घर में आइले जा आ ओही घर के आपन घर बना के राखीला जाँ. आपन बाप महतारी भाई बहिन सगरी छूटि जाला. अब अगर इहो सहारा छूटि जाव त हमनी का कहाँ जाएब कहाँ के रहि जाएब ! एही चलते औरत हमेशा अपना बेटा भतार के बढ़िया मनावेली. ई विस्थापितन के दरद ह बबुआ. एक जगहा से उखरला का बाद दोसरा जगहा ठौर बनावे के दरद. पार्वती जी के माईओ उनुका के विदाई का बेरा इहे कहले रही कि, “करेहू सदा शंकर पद पूजा, नारि धरम पति देव न दूजा.”\nठीक कहत बाड़ू भउजी. आजु त कुछ खाएब पिएब ना. चलत बानी.\nनारी-जगत, भउजी हो, सरोकार, स्तम्भ में प्रकाशित किया गया | Tagged तीज के व्रत, भउजी हो\t| Leaveareply\nPosted on जुलाई 10, 2011 by Anjoria\nसुनलू ह ?\nहँ, सुने में त आवत बा.\nका ? बड़ा अगमजानी बने लागल बाड़ू. हम का कहल चाहत बानी ?\nए बबुआ, रउरा के हम तहिया से देखत बानी जब रउरा बिना जँघियो पहिरले कूदत रहीं. रउरा मन के बात हम ना जानब त के जानी ?\nत का जनलू ह, बताइये द ?\nइहे नू कि लालू मंत्री बने जा रहल बाड़न.\nहँ हो भउजी. इहे कहल चाहत रहीं. बता सकेलू कि का हो गइल कि अचके में लालू के मंत्री बनावे के पड़ रहल बा ?\nए बबुआ, मंत्री मण्डल में हर तरह के लोग चाहीं आ सबले बेसी जरुरत ओह लोग के पड़ेला से सरकार से सरकावे के जानेला. अगर सरका ना पवलसि त सरकार में रहला के फायदा का ? ओ ओही लोग का साथे साथ कुछ उहो लोग सरका लेला जे सरकावे ना जाने. कई गो घोटालेबाज मंत्रियन का हटला से खाली भइल जगहियो त भरे के बा.\nठीक कहत बाड़ू भउजी. बाकिर देखीहऽ तोहरा चलते हम ना अझुरा जाईं.\nए बबुआ, करेजा मे दम ना होखो त बगइचा में डेरा ना डालल जाव !\nठीक बा भउजी, छौड़ऽ ई सब बाति. बाहर बूनी पड़त बा चलऽ पकौड़ी खिआवऽ.\nभउजी हो, स्तम्भ में प्रकाशित किया गया | Tagged भउजी हो\t| 1 Reply\nPosted on जून 3, 2011 by Anjoria\nभउजी हो, स्तम्भ में प्रकाशित किया गया | Tagged भउजी हो\t| Leaveareply\nPosted on मई 9, 2011 by Anjoria\nसुनत बानी कि मनमोहन सिंह आ गिलानी में एगो बात एके लेखा बा.\nगिलानी के अपना देश में रहे वाला ओसामा का बारे में पता ना रहे आ मनमोहन के अपना मंत्री ए॰राजा का बारे में.\nई झूठ बा बबुआ.\nकाहे भउजी ?\nमनमोहन के सब मालूम रहे बाकिर ऊ चुप्पी सधले रहले.\nकेकरा डरे ? एहिजा त कवनो अलकायदा नइखे.\nअलकायदा आ आलाकमान में ढेर फरक थोड़े होखेला.\nगजब भउजी. एहि तरे ढारत रहऽ.\nभागब कि ना !\nPosted on मई 3, 2011 by Anjoria\nअमेरिका त पाकिस्तान में लुकावल बिन लादेन के मार डललसि बाकिर हिन्दुस्तान कबो दाउद के मार गिरा सकेला का ?\nए बबुआ, बड़ बड़ बोलला से का फायदा ? पाकिस्तान में लुकाइल दाउद के बाति छोड़ दीं सरकार त आतंकियन के अपने देश में बचा के रखले बिया.\nका भउजी अफजाल के कबो फाँसी ना लागी का ?\nहालात त इहे बतावत बा बबुआ. अब रउरा नीक लागो भा बाउर.\nहमनी का दू नंबरी लोकतंत्र हईं जा, अमेरिका एक नंबरी. एहिजा विदेशी पतोहू के घर के चाभी सँउप देबे के परंपरा बा ओहिजा नइखे. एहिजा के सरकार दु नंबरियन का भरोसे चलेले ओहिजा के ना. एहिजा के प्रधानमंत्री हुकुम के गुलाम हउवन ओहिजा के राष्ट्रपति तुरुप के इक्का. का का बताईं बबआ !\nरहे द भउजी. आजु खातिर अतने पच जाव त बहुत बा.\nदेश आ समाज, भउजी हो, सरोकार, स्तम्भ में प्रकाशित किया गया |2Replies\nPosted on अप्रैल 4, 2011 by Anjoria\nतब का ?\nअतना बखेड़ा नकली कप खातिर भइल ?\nना. जवने कप मिलल उहे असली ह.\nलड़िकी कवनो देखावल गइल होखो. जेकरा माँग में सेनूर डलनी आ विदा करवनी उहे असली हो गइल.\nमान लिहनी भउजी.\nPosted on मार्च 20, 2011 by Anjoria\nका बबुआ ? फगुआ आ गइल का ?\nलउकल त ना हऽ केनियो. बाकिर सुने में आवत बा कि आ गइल बा. ओकरे के खोजे निकलल बानी.\nचलीं, एही बहाने भउजी त याद आ गइली. ना त अब त जमाना बा अपने मरद मेहरारू में भूलाइल रहे के. बाप महतारी, भाई भउजाई, बहिन बहिनई सब भुलाइल जात बा आदमी.\nका भउजी, कम से कम फगुआ का दिने त ई रंग उड़ावे वाली बात मते बतियावल जाव.\nठीक बा बबुआ. आईं रउरा खातिर खास गुझिया बना के रखले बानी.\nआवऽ पहिले अबीर मल लेबे दऽ.\nमल लीं. हमहूं तइयार बानी मले खातिर. बराबरीए पर छूटल जाई ! ओकरा बाद टीवी का सोझा बइठ के फगुआ मनावल जाई. काहे कि फगुआ त अब टीवी आ अखबारे में लउकत बा.\nहँ भउजी, गीत गवनई त सब छूटल जात बा. आजु का दिने शराब का नशा में झूमत पियक्कड़ लउकेले सँ. मुर्गा मीट का दुकान पर सामने से आ शराब का दुकान पर पिछवाड़ा से लाइन लागल लउकेला. लोग फगुआ के पियक्कड़ी के पर्व बना के राख दिहले बा.\nधीरे धीरे समाज आ संस्कृति खतम हो रहल बा बबुआ. लोग “सभ्य” होखल जात बा. अब ऊ फगुआ के उल्लास में नइखे रहत, फगुआ के औपचारिकता निबाहऽता.\nपर्व त्योहार, भउजी हो, स्तम्भ में प्रकाशित किया गया | Tagged फगुआ, भउजी हो\t| Leaveareply\nPosted on दिसम्बर 15, 2010 by Anjoria\nआईं बबुआ, हम रउरे इन्तजार में रहली हँ.\nकाहे भउजी ? तोहरा कइसे मालूम हो गइल कि हम आवे वाला बानी ?\nरउरा का सोचीलें हम हरदम चुहानिये में रहीलें ? देश दुनिया के खबर हमरो लगे रहेला. पूछीं का जाने चाहत बानी ?\nभउजी तू त आजु अगम जानी लेखा बतियावत बाड़ू. बताइये द हम का पूछल चाहत बानी.\nरउरा मन में सवाल उठत बा कि आखिर का हो गइल कि अचके में ए॰राजा, नीरा राडिया, प्रदीप बैजल, करुणानिधि के परिवार, तमिल के बड़हन पत्रकार सभका किहाँ छापा पड़ गइल ?\nठीक कहलू भउजी. बाकिर जवना लोग के बचावे खातिर अतना उतजोग भइल, अतना बतकूचन भइल, ओहि लोग पर आजु अचके में सीबीआई के नजर टेढ़ कइसे हो गइल ?\nएहीसे कहीलें बबुआ कि कबो कबो खेलो तमाशा देखल करऽ. शतरंज के खेल देखले बाड़ऽ? जब ले राजा भा वजीर पर कवनो खतरा ना रहे तब ले खिलाड़ी एक एक प्यादा तक ले के बचावत रहेला. बाकिर जब बाति राजा भा वजीर पर आवे लागे तब प्यादा त प्यादा, किलेबंदी कर के हाथी भा वजीर तक के कुर्बानी दे दिहल जाला. आजु जवन हो रहल बा तवन त सगरी प्यादा हउवन सँ. हमरा त लागत बा कि अब वजीरो के बारी बा जाये के. काहे कि सभे जाव त जाव राजा बाँचल रहे के चाहीं.\nबाकिर ई वजीर काहे जाई?\nएहसे कि ओकर मोल कवनो प्यादा से बेसी नइखे. प्यादा जब आखिरी लाइन ले चहुँप जाला त ओकरा के कबो कबो वजीरो बना दिहल जाला बाकिर असल में त ऊ प्यादे रहल, प्यादे रही. आ प्यादो के एकर पूरा भान रहेला. सुननी हँ ना कि नीरा राडिया इहाँ तक तय करत रही कि के मंत्री बनी आ केकरा के कवन मंत्रालय दिहल जाव !\nएको बाति तूहू जानि लऽ भउजी. एही सब का चलते तोहरा लगे आवे से कतराइलें कई बेर. काहे कि तू अइसन साँच बोल देलू कि गरदन पर फँसरी लागे के डर बनि जाला.\nए बबुआ, साफगोई खराब जरूर होले बाकिर जरुरीओ होले.\nठीक बा भउजी देखल जाई. जब ओखर में मूड़ी पड़ले बा त मुसर से कतना डेराइल जाई.\nभउजी हो, स्तम्भ में प्रकाशित किया गया | 1 Reply


बेनी बाबू – टटका खबर\nअपना बयानबाजी का फेर में हिसाब किताब के परवाह ना करसु बेनी बाबू. ई बात तब साफ गो गइल जब काल्हु फेर सपा पर जुबानी हमला करत बेनी बाबू कह दिहले कि अगिला चुनाव में सपा के चार सीट से अधिका ना मिली आ उहो चार सीट सपा के कंधा देबे खातिर मिली. कहलन कि


कनाडा देस के एगो नहर में परदूषित पानी।\nबहुधा पानी के प्रदूषित मानल जाला जब एह में मनुष्य के पैदा कइल (एन्थ्रोपोजेनिक) दूषक तत्व प्रवेश कइ जालें। एह दूषक तत्व (कंटामिनेंट) सभ के चलते पानी मनुष्य के इस्तेमाल सभ में से कुछ लायक ना रहि जाला, जइसे कि पिए लायक न रहि जाय चाहे औरी बेसी दूषित होखे पर नहाहू-धोये लायक न रहि जाय; या फिर पानी के एह छमता में कि ऊ अपने भीतर के जिया जंतु सभ सही सलामत राख सके, बदलाव आ जाला। एकरे अलावा ज्वालामुखी, सेवार ब्लूम, तूफान आ भूडोल नियर प्राकृतिक घटना सभ से भी पानी में दूषक तत्वन के प्रवेश हो सके ला आ पानी के गुणवत्ता में बदलाव आ सके ला।\nपानी के प्रदूषण आज पूरा बिस्व स्तर प एगो बीहड़ समस्या बन चुकल बाटे। एकरा चलते सगरी छोट-बड़ लेवल पर (बैस्विक से ले के लोकल स्तर प, एकलौता जलभरा भा इनार तक ले) लगातार जल संसाधन नीति सभ के मूल्यांकन आ रिवीजन के जरूरत बन गइल बाटे। ईहो जाहिर कइल जा रहल बाटे कि पानी के प्रदूषण आजकाल पूरा दुनिया में मौत आ बेमारी सभ के सभसे अगुआ कारन सभ में सामिल हो चुकल बा। एगो अनुमान के मोताबिक साल २०१५ में दुनियाँ में 18 लाख लोगन के जान गइल।\n↑ Pink, Daniel H. (April 19, 2006). "Investing in Tomorrow's Liquid Gold". Yahoo. ओरिजनल से April 23, 2006 के पुरालेखित.\n↑ West, Larry (2006-03-26). "World Water Day: A Billion People Worldwide Lack Safe Drinking Water". About.com.\n↑ Kelland, Kate (2017-10-19). "Study links pollution to millions of deaths worldwide". Reuters.\n"https://bh.wikipedia.org/w/index.php?title=पानी_प्रदूषण&oldid=689864" से लिहल गइल\nएह पन्ना पर आखिरी बेर संपादन9अप्रैल 2021 के 11:38 बजे भइल रहल।


आजु काल्हु बेईमान लोग बड़ा परसान बा – Anjoria\nDecember 20, 2011 OmPrakash Singh लस्टम पस्टम 1\nबेचारा बेईमान लोग बड़ा परसान बा रामचेला. ससुरा ईमानदार लोग ऊ लोग के बड़ा परसान करऽ ता. केहु धरना दे ताऽ, केहु प्रदर्शन करऽ ता आ केहु तऽ अनशन पर बईठ जा ताऽ. बईमान लोग परसान हो गईल तऽ एगो मदारी पासवान के ताड़ीखाना में एगो मीटिंग बोलावल लोग. अब ई मति पूछिहऽ कि ताड़ी खाना में काहै मीटिंग बोलावल लोग. हां तऽ राजघाटो में बोलाइत लोग तऽ गांधी बाबा का कऽ लिहें. मीटिंग के मेन मुद्दा रहे कि ई ईमानदार लोगवा से कइसे पार पावल जाउ. एगो जूनियर बेईमान बोललस कि ई इमानदार लोगवा के दिमाग खराब हो गईल बा. दोसरका बोललस कि जेकर दिमाग खराब होला उहे ईमानदार होला. तीसरका कढ़वलस कि ई इमानदार लोग परजातंत्र के बहुत गीत गावेला. पंचवा कहलस कि गावे ला लोग तऽ गावे आ हमनी पर आपन बात काहे थोपे के खातिर पीछे लागल बा लोग. हमनी का कबहुं कहनी सन कि तूं लोग बेईमानी करऽ लोगिन. एगो बूढ़ बेईमान बईठलव रहे. चुपचाप सबके बात सुनऽ रहे. अभी ओकरा पर ताड़ी ना चढ़ल रहे. पूरा लबनी गटक गईल तऽ दिमाग चले लागल. ऊ खंखार के कहलस कि काहे अतना हरान बाड़ऽ लोगिन. बेईमानी के इतिहास ओतने पुरान बा जेतना पुरान ई सभ्यता के इतिहास. महाभारत में नईखऽ पढ़ले. आतना बढ़हन ग्रथ खाली एही से लिखल गईल कि बेईमानी रहे. बेईमानी ना रहित तऽ महाभारत ना होईत आ महाभारत ना होईत तऽ ओतहत ग्रंथ कइसे लिखाइत. एगो बड़ा क्रांतिकारी नौजवान बेईमान रहे ऊहंवां. कहलस कि बाबा आदम के जमाना के बात कहि लोग के बहलाव मत. अब का कईल जाउ. बुढ़ऊ ओकरा अकिल पर तरस खा गइले. कहले कि नया जमाना के बात सुने के चाहऽ तारए तऽ सुनऽ. पहिले समाजवादी व्यवस्था रहे तऽ चोरी चुप्पे बेईमानी होत रहे अब खुल्लम खुल्ला हो ता. जवन चीज दो रुपिया में बिकाला ओकरा 20 रुपिया में भाड़ा लिहल जाला. ई जान लऽ कि कालाधन अब काला ना रहल. बेईमान धुरंधर लोग ओकरा के सतरंगा बाना दिहल. अब कहीं स्पेक्ट्रम लउके तऽ बूझि जइहऽ कि आस पास केहु घोटाला धुरंधर जरूर बा. जूनियर बेईमानन के इतमीनान से रहे के ब्पात कहि के ताड़ी खाना से जब सीनियर बेईमान अपना घरे पहुंचल तऽ मेहरारू बतवलस कि घर में रेड पर गईल रहे. ऊ एकदम सांत, कहलस कि ई तऽ हमरा महीना भरि पहिले से मालूम रहे एही से आज मीटिंग रखले रहीं. मेहरारू चिड़चिड़ा गइल लेकिन का करो. अंत में बड़ा दुखी हो के पूछलस कि ई ईमानदार लोग अतना ईमानदार काहे होला, लेकिन ऊ बात के उत्तर उनका पतिदेव के लगें ना रहे आ चुप चाप लोटा उठवले आ खेत की ओर चल दिहले.\nगागर में सागर। संक्षिप्त में बहुत बड़हन मुद्दा के रखि देले बानीं। सादर आभार।\nपर इहाँ हमरा एगो संका बा, अउर इ संका ईमानदार के अउर बेइमान के, ले के बा। काल्हिए के बाति ह, हमार एक जाने सहकर्मी कहने की बाबा, चलिं मुंबई चलल जाव। हम पूछनी की का, कवनो जरूरी काम बा का? त उ कहने की रऊआँ पता ना बा, अरे भाई मुंबई में अन्ना हजारे जी के आगमन बा। हम कहनी की अच्छा ठीक बा पर अबहिन हमरी लगे समय नइखे, फैर कबो सोंचबी त हमार सहकर्मी कहि बइठने अरे महराज, फ्री में चले के बा खाली एगो काम करीं…गाँधी टोपी पहिन लीं अउर कवनो टरेने पर बइठ जाईं अगर कवनो टीटी पूछे त बता दीं की अन्ना हजारे……एकरी बाद उ कहल जारी रखने…अरे कबो-कबो अच्छो काम क लीं…..\nअब हमार त अकिलिए हेरा गइल रहे….त हमरा इ लागल की कहीं भस्टाचार मेटवले में भस्टाचार त नइखे बढ़ावल जात।\nआज की समय में रंगा सियारन के अधिकता बा। हँ ई बात सही बा की कुछ लोग एकदम पाक-साफ बा जइसे अन्ना हजारे पर कुछ लोग एइसन लोगन के नाव की ढाल पर भस्टाचार क रहल बा….हमरा लागता की पहिले अपनी घर के साफ-सुथरा बनावे के जरूरत बा…अगर पहिले हम ईमानदार-बेइमान में अंतर के समझि पाइबि तब्बे बैइमानी पर रोक लगि पाई। सादर।।


नाचऽ गावऽ मजा करऽ के म्युजिकल लांचिंग – Anjoria\nनाचऽ गावऽ मजा करऽ के म्युजिकल लांचिंग\nकेबीसी पिक्चर्स का बैनर में बने जा रहल निर्माता शरद बागला आ उमेश यादव के फिल्म “नाचऽ गावऽ मजा करऽ” के म्यूजिकल लांचिंग पिछला दिने मुंबई के पंचम स्टूडियो में करावल गइल.\nमहुआ टीवी के रियलिटी शो “सुर संग्राम” के संयुक्त विजेता रहल मोहन राठौर आ आलोक कुमार एह फिल्म के नायक बा लोग आ फिल्म के गानो गाई लोग. बाकी कलाकारन में पूनम सागर, परी सिंघानिया, सुगन्धा, माया यादव, सुनीता सिंह, संजय यादव, रतन कुमार, उमेश यादव. सौम्या, मंजू श्रीवास्तव, संजय वर्मा, राजकुमार, सोनम आ मनोज वर्मा शामिल बाड़े. एह फिल्म में कुल एक दर्जन गाना बा जवना के आलोक कुमार आ मोहन राठौर का अलावे डालिया, कल्पना, इन्दु सोनाली आ अनुराधा सिंह गवले बाड़ी.\nफिल्म के निर्देशक राजकुमार बागला, लेखक हंदय मिश्रा, पटकथा आ संवाद लेखक ललित शुक्ला, गीतकार सुबोध गाँधी आ रुस्तम घायल, संगीतकार राज सेन, नृत्य निर्देशक ज्ञान सिंह, कैमरामैन करीम खत्री, प्रोडक्शन मैनेजर सागर जायसवाल आ सह निर्माता कमलेश चौहान हउवें.\nफिल्म के स्टार्ट टू फिनिश शूटिंग २० मई से पनवेल का सुर्वे फार्म हाउस में करावल जाई जवन २५ दिन ले चली.\nदुर्गा प्रसाद के पहिलका फिल्म में निरहुआ विराज के दुश्मनी\n2 thought on “नाचऽ गावऽ मजा करऽ के म्युजिकल लांचिंग”\ni think i can payanew way to bhojpuri cinema.\ni want to beabhojpuri singer.\nटटका खबर, अतवार, वैशाख अँजोरिया चतुर्थी बाकी, 2078 विक्रमी


पूर्वांचल के बिजली चोर जिला – बलिया आ मऊ – टटका खबर\nलगातार आ बेकाबू बिजली चोरी से निपटे में आपन नाकामी सकारत पूर्वाचल बिजली वितरण निगम बलिया आ मऊ जिला में बिजली बिस वसूली के जिम्मा अब प्राइवेट कंपनी के देबे के फैसला कइले बिया. यूपी के अउरियो वितरण निगम एही तरह आपना अपना इलाका के महाचोर जिलन के निजी कंपनियन का कपारे फोड़े के फैसला कइले बाड़ी सँ.\nपहिले बिजली विभाग निजी करण के विरोध करत रहुवे बाकिर अब समेकित सेवा प्रदाला के नाम देत बिजली के बड़का चोर जिलन के वसूली के काम निजी कंपनियन के देबे जा रहल बावे. अब एही कंपनियन के ऊपर रही कि बिजली मीटर लगावे, बकाएदारन के बिजली काट देव, विभाग अब बस एतने देखल करी कि इमानदार उपभोक्तन के बिजली मिलत रहो.\nTags: पूर्वांचल, बलिया, बिजली चोर, मऊ


भोजपुरी में पढ़ें: सद्भाव के धरती हौ भोजपुरिया माटी | ayodhya - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nकबीर भोजपुरिये माटी के सपूत रहलन आ बाबा गोरखनाथ इहाँ आके अपनही ई माटी के अपनौले रहलन.\nजौन कबीर पूरी जिनगी कासी में बितवला के बाद अंतिम साँस लेवे बदे मगहर आ गइलन, खाली एह नाते कि इहाँ के बारे में एठे अंधबिस्वास मिटावल जा सके, ओही कबीर के देह के लेके दुनो लड़ि गइले.\nLast Updated: September 15, 2020, 11:18 AM IST\nकहै कबीर सो जीवता, जे दुहुँ के निकट न जाई।।\nकबीर के पूरी जिनगी सबके इहे समझावत बीत गएल कि राम-रहीम में कौनो फरक ना हौ. ईश्वर-अल्ला दुनो दुइ ना, एक्के बाति हवें. ई मनइन के बनवल सबद हवें, बकिर अपने मूल रूप में ई चेतना एक्के हवे आ एही एक्के चेतना के अलग-अलग भाखा में अलग-अलग सबद... आ कुल जोड़ीं त खाली ईसर-अल्ला भर ना... कम से कम लाखन सबद हवें. सब बुझबो कइलस. बलुक जे तनी बुझलस तेही उनके लग्गे ले आइल, उनकर चेला बनल. बकिर तबो एह सद्गुरु के सरीर छोड़ला पर हिंदू-मुसलमान आपसे में भिड़ि गइलन. जौने कबीर साहब के पूरी जिनगी तरह-तरह से खाली करमकांड के निसारता समझौले में चलि गैल, ओही कबीर के पार्थिव देह चेला लोगन के बीचे आपन-आपन करमकांड निभौले के अहंकार आ ओकरे टकराव के सिकार हो गैल. उनके चेलन में त हिंदू-मुसलमान दूनो रहलन. जौन कबीर पूरी जिनगी कासी में बितवला के बाद अंतिम साँस लेवे बदे मगहर आ गइलन, खाली एह नाते कि इहाँ के बारे में एठे अंधबिस्वास मिटावल जा सके, ओही कबीर के देह के लेके दुनो लड़ि गइले. हिंदू कबीर के अंतिम संस्कार अपने ढंग से कइल चहले आ मुसलमान अपने ढंग से. बकिर कहल जाले कि लोग लड़ते रहल कि देही से फूल जइसन सुगंध उठे लगल आ जब लोगन चादर हटौलस त उघरला पर देह गायब मिलल. कबीर साहेब के माटी के जगहीं रहलन कुछ खिलल फूल. चेला लोगन के अपने लड़ले के फजूलपन पता त चल गैल, लेकिन तबो लोगन बनवलस उहाँ दुइए गो चीन्हा, एक्के जगहीं. मगहर में एक्के जगह के आधा हिस्सा में कबीर जी के समाधि हौ और आधे में मजार. समाधि पर आजो फूल-अगरबत्ती चढ़ेले आ मजार पर चादर. एक्के जगह पर बनल आ पूरा सांतिपूर्ण ई स्मारक अबहिनो सद्भाव के ऊ पूरी कहानी अपने आपै बखानेले जौने के सनेस अब से करीब6सौ साल पहिले कबीर दीहल चहले रहलन.\nगोरखपुर से लखनऊ वाली सड़की पर कुल जमा 28 किलोमीटर के दूरी पर मगहर हौ. मगहर गाँव राजमार्ग से तनी हटि के हौ. ढेर नाईं, बस ई बूझीं कि करीब एक-डेढ़ मील. मगहर के सबसे बड़हन चीन्हा आज के तारीख में देखीं त कबीर साहेब से ही जानल जाले. बेसक ई कौनो मामूली यादगार ना हौ. बकिर मगहर के ऊ अंतिम सीमा ना हौ, बइसहीं जइसे मगहर कबीर साहेब के अंतिम सीमा ना हौ, बावजूद एकरे कि ऊ आपन देह वहीं छोड़ले. मगहर के जानल इतिहास चलल आवत हौ भगवान बुद्ध के समय से आ एह इतिहास के नवीनतम सोपान आवेले स्वतंत्रता संग्राम तक. आ हर बात के साखी इहाँ सांस्कृतिक भ पुरातात्विक कौनो न कौनो रूप में मौजूद जरूर हवे. भगवान बुद्ध के वैसे त पूरा जीवनचक्र जहाँ बीतल, ऊ इहे जवार हौ. एही मगहर से करीब 112 किलोमीटर के दूरी पर कपिलवस्तु हौ, जहाँ राजकुमार सिद्धार्थ के पिता सुद्धोदन जी के राजधानी रहे, जहाँ से करीब 60 किलोमीटर दूर लुम्बिनी (अब नेपाल) में उनकर जनम भइल रहल. आ एही मगहर से करीब 85 किलोमीटर के दूरी पर कुसीनगर हौ, जहाँ भगवान बुद्ध के महापरिनिर्वाण के उपलब्धि भैल. हाँ, उनकर आना-जाना इहाँ से बहुत आगे, बनारस, आज के बिहार में बैसाली आ पच्छू ओर स्रावस्ती तक करीब-करीब अनबरत रहल. अइले-गइले के एही क्रम में भगवान बुद्ध के अंगुलीमाल मिल गैल रहलन.\nरउरे पचन ठीक बूझत बानी. उहे अंगुलीमाल जौन खाली लूटबे ना करत रहलन.. आवे जाए वाले मनइन के मार के उनकर अंगुरी अपने गटई में माला बना के पहिन लेत रहलन. एही से उनकर नाम अंगुलीमाल रहल. मने ऊ जे अंगुली यानी कि अंगुरी के माला बना के पहिनत हो. वैसे अंगुलीमाल के असल काम माला पहिनल ना रहल. ई त आपन आतंक फैलौला के उनकर तरीका रहल. असली काम उनकर रहल लूटमार. मगहर तब जंगल रहल आ ओही जंगल से होके ही ओह समय के मुख्य रास्ता जात रहल. एह राही आवे-जाए वालन के अकसर अंगुलीमाल लूट लेत रहलन. जेके मालूम हो जा कि अंगुलीमाल धावा बोल देहले हवें, ऊ आपन माल-असबाब सब राही पर ध के भाग के कहीं छिप-छिपा के आपन जान बचावे. आ जेके ना मालुम हो ते बेचारू अंगुलीमाल के हाथे परि के आपन जान गंवावें. एही नाते एकर नाम रहे मार्गहर. मार्गहर यानी ऊ जगह जहाँ मार्ग अर्थात् राही में सब चीज के हरण यानी लूटमार या चोरी-छिनैती हो जासु. एही मार्गहर सबद के अपभ्रंस हौ मगहर. कहल जाला कि एही जगही पर भगवान बुद्ध के अंगुलिमाल मिलल रहले आ जब ऊ भगवान बुद्ध के लूटे अइले त भगवान उनकर मन बदल के डाकू से साधू बना लेहलन. खाली सद्भाव ना, सद्भाव के मूर्तमान असर के एसे निम्मन उदाहरन और का हो सकेले!\nऊ मार्गहर जौन भगवान बुद्ध के समय में जंगल रहल आ कबीर के समय में गाँव, अब कस्बा हौ आ नगर पंचाइत बनि गैल हौ. एकरे नगर पंचाइत बनले के भूमिका सुरू भैल स्वतंत्रता संग्राम के साथे, जब गान्ही बाबा के परभाव में इहाँ गान्ही आसरम बनल. गान्ही आसरम के अबहिनो इहाँ बहुत बड़हन कारखाना हौ आ ओह कारखाना के खासियत ई हौ कि उहाँ अबहिनो हर काम ठेठ परंपरागत तरीके से होले. कबीरदास जी के समय में मगहर के जौन छबि रहल, एकरे मूल में कारण कंचित उहे मार्गहर वाला रहल. अंगुलिमाल के पाप के असर मानल जात रहे जौने के नाते ई अंधबिस्वास रहल कि उहाँ मरे वालन के नरक जाए के परेले. वैसे एकरे अलावा भी जवारी तौर पर एके लेके कई धारणा बा.\nमगहर आमी नदी के तट पर बसल हौ. कबीर साहब के समाधि आ मजार ई दुनो आमी नदी के पच्छू हौ. पच्छुए ओर गान्ही आसरम भी हौ. ई सब मगहर कस्बा के हिस्सा हौ. बकिर एह नदी के दुसरी ओर यानी पुरुब कबीर साहब के धूनी हौ. एके कबीर धूनी मंदिर कहल जाले. आ एही ओर गुरुद्वारा भगत कबीर हौ. एह जगह के साथे भी कुछ ऐतिहासिक घटना जुड़ल हई. हालाकि ऐतिहासिक कहल जाए वाली एह घटना के ऐतिहासिक कालक्रम से जोड़ के देखल जाए लायक नाहीं बा. काहें से कि उपलब्ध इतिहास कुछ और कहाला, बकिर लोक के बिस्वास कुछ और. लोक के बिस्वास खाली एहि जे ना, कई और जगह के बारे में भी अइसने हौ. इहाँ के बारे में ई मानल जाले कि आज के कबीर धूनी ऊ जगहि हौ जहाँ कबीरदासजी और गुरु गोरखनाथजी के भेंट भइल रहल. कबीर साहेब पहिले एही जा आइल रहलन आ एहीं ऊ आपन धूनी जरा के राति बितवले. ऊ धूनी अबहिन तक जरत चलि आवत हौ. कहल इहो जाला कि एही जगह गुरु गोरखनाथ आ कबीरदास जी के बीचे में सास्त्रार्थ भइल रहल. कुछ लोग इहो बतावेलन कि एह गोस्ठी में गुरु नानकदेव जी भी रहलन.\nअब अगर कालक्रम के हिसाब से जोड़ के देखल जाई त गुरु गोरखनाथ जी के जीवन के संभावित काल बड़ा लंबा बा, लेकिन तबो ऊ 12वीं सदी ईसवी के आगे ना बढ़ेले. गोरखनाथ जी के जौन उपलब्ध पद हवें उनकर भाखा ई बतावेले कि ऊ दसवीं सताब्दी से पहिलहीं रहलन आ कुछ पुरातात्विक प्रमाण उनकर जीवनकाल 11वीं सताब्दी तक भइल प्रमाणित करेलन. ऊ लोगन के बात छोड़ दिहल जा जे जौन मानाला ओही के जानल कहेला, त अबहिन तक के सोध के आधार पर उनके दैहिक अस्तित्व के 11वीं सताब्दी से आगे कौनो प्रमाण ना मिलेले. एही नाते उनके संभावित तौर पर 11वीं सताब्दी में मानल जाला. एकरे मूल में सबसे महत्वपूर्ण बा जॉर्ज वेस्टन ब्रिग्स के सोध. जौन उनके प्राथमिक स्रोत आधारित अति महत्वपूर्ण सोध प्रबंध ‘गोरखनाथ एंड कनफटा जोगीज़’ में देखल जा सकेले. बाद में रांगेय राघव, कन्हैयालाल माणिकलाल मुंशी आ पीताम्बर दत्त बड़थ्वाल जी के निष्कर्ष भी सारे सोध के बाद इहे आइल. जबकि कबीर साहब के जीवनकाल 15वीं सताब्दी में हौ. कुछ लोग इनकर जीवनकाल 1398 से 1448 ई. मानेलन, त कुछ लोग 1440 से 1518 ई.. बकिर उनकर जीवनकाल 1398 यानी चदहवीं सताब्दी के अंत से पहिले कौनो तरह से प्रमाणित न होले और न 16वीं सताब्दी के सुरुआती दुइ दसक के आगे. दुसरी ओर गुरु नानकदेव जी के सांसारिक जीवनकाल कार्तिक पूर्णिमा 1469 से लेके 22 स्तंबर 1539 तक हौ. अब एह हिसाब से अगर सांसारिक तौर पर देखीं त न त गुरु गोरखनाथ जी के कबीरदास जी से मिलले के कौनो संभावना हौ आ न कबीरदास जी के गुरु नानकदेव जी से मिलले के कौनो संभावना हौ. लेकिन एक बाति इहो हौ कि जौने उलटबाँसी के लिए खासतौर से कबीर साहेब के जानल जाला ओकर उद्गम गुरु गोरखनाथ जी हवें. आ फेर आगे चल के गुरु नानकदेव जी श्री गुरु ग्रंथ साहिब में सबसे सम्मानित स्थान जेके देहले हवें ऊ कबीरदास जी हवें. एह तरह से देखीं त ई एक ठे अनवरत प्रवाह हौ, जौन भले भौतिक रूप से कहीं न मिलल हो, लेकिन आध्यात्मिक रूप से तीनो में बहुत सघन संबंध हौ.\nहालांकि तीनों लोगन के एह गोस्ठी के साथे खाली सास्त्रार्थे ना जुड़ल हौ, एहमें कई ठो चमत्कार भी जुड़ल हौ. बकिर ई कुल से ई तीनों महातमा लोगन के कौनो संबंध ना रहल. तिनहुन लोगन के मूल संदेस सहज जीवन आ सद्भाव के रहल. कौनो आडंबर ना, कौनो करमकांड ना, बस सहज सरल भक्तिभाव आ ऐसने जीवन. सहज जीवन आ सरल भक्तिभाव में चमत्कार बदे कौनो जगहिये न होले. फिर ई सब कहाँ से आ गैल? एकर जवाब हमके मिलल अक्षय कुमार बनर्जी जी के कृति ‘फिलॉसफी ऑफ गोरखनाथ’ के हिंदी अनुवाद ‘गोरख-दर्शन’ में. एकर आमुख लिखले हवें डॉ. संपूर्णानंद जी. ओही में ऊ फरियावेलन, “बहुत सी किंवदंतियां हैं, कुछ की ऐतिहासिकता संदिग्ध है, किंतु वे अब जन-साधारण की लोक-लहरी या गीतों का अंग बन गई हैं. जन-साधारण की दृष्टि में गोरखनाथ का क्या स्थान रहा है, इसका प्रमाण एक अप्रत्याशित-अचिंतनीय क्षेत्र से प्राप्त होता है. कुछ संतों के अनुयायियों ने, गोरक्ष से कई शताब्दियों बाद में पैदा हुए थे, स्पष्टतः अनुभव किया कि उनके गुरुओं की प्रसिद्धि और महत्व तब तक सुरक्षित नहीं होगा, जब तक वे उन्हें गोरक्ष से महत्वपूर्ण व्यक्ति सिद्ध न करें. इसलिए गोरक्ष तथा उनके मतों के प्रवर्तकों के बीच होने वाले विवादों की कहानियाँ गढ़ ली गईं.”\nबात अगर संत लोगन के कइल जा त ई तीनो लोगन अपने पूरे जीवन भर खाली सद्भाव के संदेस देहलन. कबीर भोजपुरिये माटी के सपूत रहलन आ बाबा गोरखनाथ इहाँ आके अपनही ई माटी के अपनौले रहलन. निस्चित रूप से कौनो त बाति रहल कि एक बेर इहाँ आ गइले के बाद उ एहीं के होके रहि गइलन. ई दुनो जनी के चेलन में हिंदू-मुसलमान दूनो हवें आ बाबा नानक के साथे भी इहे बाति हौ. तीनो जने के सद्भाव के जौन सनेस हौ ओके हमन के भोजपुरिया माटी बड़े निमने बुझलस आ अपनौलस. एकर जीवंत प्रमाण हौ बमुस्किल तीन से चार किलोमीटर के दायरा में एक्के गो संत कबीर साहब के नाम से जुड़ल मंदिर, समाधि, मजार और गुरुद्वारा. देखल चाहीं त आईं न, आमी माई बोलावति हईं.


अइसन बाड़ें मधेशी हाकिम ! – Aapan Birgunj\nअइसन बाड़ें मधेशी हाकिम !\nadmin प्रकाशित मिति - Apr 3, 201800\n– ऋषभदेव ठाकुर\nमधेश में कवनो अफिस में कवनो काम करेवाला हाकिम ! जे खेती बनिजी ना करे से हाकिम ! अधिकृत भा उपर स्तर के त बाते छोड़ीं, खरदार, मुखिया, बहिदार, पियन सब हाकिम ! जाहिर बा हाकिम भइला पर दोसरा से साहेब सुने के चहबे करिहें लोग ।\nहाकिम लोग अपना घर–परिवार में ना मिझरइहें । गाँव–समाज से अलगे हो जइहें । अफिस से घरे अइला पर घरधंधा में ए लोग के मन ना लागी । केतनो फुर्सत काहे ना होखो सामाजिक कामधाम ई लोग ना करिहें । ओकरा खातिर जाना–मजुरा के लगइहें । काहे कि घरायसी धंधा आ सामाजिक धंधा हाकिम लोग करिहें त ए लोग के शान घट जाई । ई लोग अपना के उपर आ बाँकी लोग के अपना से नीचा बुझिहें । आपन रास्ता पर दोसरा के आवे ना दिहें । आपन रास्ता पर दोसरा के आवे खातिर सलाह ना दिहें । दोसरा के अपना बराबर ना होखे दिहें । जइसे बड़का पेंड़ के नीचा छोटका पेंड़ ना उजिआला ।\nअफिस के समय में हाकिम लोग अपना कोठा में ना रहिहें । कभी कभी कुर्सी पर बैठिहें । ना त कभी दोसरा के कोठा में बतिआत रहिहें चाहे कैंटिन में चाय पिअत रहिहें । ओहू से ना भइल त बाजार में पान खाए चल जइहें । फोन करीं त फोन ना उठइहें । भेंट हो गइल त कहिहें मोबाइल साइलेंस में रहल ह ।\nमधेशी हाकिम लोग के कार्यशैली में कौनो नैतिकता ना ! कवनो मापदंड भा कवनो मान्यता ना ! अफिस में शुद्ध से बात ना करिहें । सेवाग्राही के बारंबार परेशान करिहें । हमेशा कवनो ना कवनो कागज के कमी देखइहें । दोसरा के परेशान करे के जइसे ई लोग कालेज–विश्वविद्यालय में पढ़ले होखे । परेशान करेके ई लोग जइसे तालीम लेले होखे । ए सब के पछाड़ी दू ढेउआ घुस के आशा करिहें, चाहे दू पैसा कमिशन के । घूस के आशा दे दीं, कुछ कमिशन बना दीं, ए लोग के कवनो कागजात ना चाहीं । झटसे काम कके हाथ में राख दिहें । एगो घटना में कलैया के मालपोत कार्यालय में कवनो दलाल अपना क्लायंट से दावी करत रहलें कि बाद में कुछहू होखी मगर अपने चाहेब त मालपोत अफिस अपने के नाम से रजिष्ट्रेशन करा सकिले ।\nअफिस के समय में हाकिम लोग अपना कोठा में ना रहिहें । कभी कभी कुर्सी पर बैठिहें । ना त कभी दोसरा के कोठा में बतिआत रहिहें चाहे कैंटिन में चाय पिअत रहिहें । ओहू से ना भइल त बाजार में पान खाए चल जइहें । फोन करीं त फोन ना उठइहें । भेंट हो गइल त कहिहें मोबाइल साइलेंस में रहल ह । घूस–कमिशन के कवनो सीमा नइखे जइसे बकरी के चरे के कवनो सीमा ना होला । केतनो चरा दीं, केतनो अघा दीं, दिनभर चरते काहे ना रहे, साँझ में घरे लौटत बेरा रास्ता पर हरिअरी देखी कि दहिना–बायाँ मूँह मरबे करी । अभी अख्तियार सगबगाता त हाकिम लोग नया उपाय निकलले बाड़ें । ए लोग के अफिस बाजार, होटल कहीं चलता । अफिस टाइम दस से पहिले चाहे पाँच के बाद । हाकिम से मिले खातिर पहिले एजेंट से मिलीं त ऊ मिलवइहें हाकिम से । बात मतलब पाई मिली त हाकिम जी निनाइलो अवस्था में साइन घँस दिहें, काम हो जाई ।\nकवनो–कवनो विभाग में मधेशी हाकिम लोग के संघ–संगठनो बा । मगर जइसन व्यक्ति ओइसने संगठन । समझ ना आवे कि अइसन बेहवार व्यक्ति से संगठन का ओर बढ़ल बा आ कि संगठन से व्यक्ति का ओर । जवन जनता के कर से ए लोग के तलब आवेला ओकरा से निमन से बतिआए के फुर्सत नइखे ए लोग के । बस में कवनो प्रसंग में अइसने एगो हाकिम बतावत रहनी कि अब हकिमई से फायदा नइखे । अफिस का आगे नागरिक बड़ापत्र राखल बा । लोग ओही में देखके मतलब के हाकिम के खोज लेताड़ें । अख्तियार टाइट हो रहल बा, तनका चकलेट, बिस्कुट पर लार चुआईं त फट से कम्बख्त अख्तियार के आदमी पकड़ लेता । अब सुनतानी जे अफिस में सीसी कैमरा लगावेवाला बा । समय में काम ना करी त हर्जाना भरेके परी । बहुत दिक्कत बा । बहुत तकलीफ बा । ए लोग के घूस–कमिशन में बिहारी पुलिस के बेहवार लउकेला जे घूस में एक जुन खैनिओ ना छोड़े । ई लोग अफिस में आवेवाला हरेक आदमी से घूस के आस करिहें । ईमान, धरम, सामाजिक बेहवार, जागीर खाए के बेरा के शपथ, सब से बढ़के घूस आ कमिशन ! राज्य, मुल्क, लोकतंत्र, संविधान, गाँव–समाज सब एक ओर आ अदेव कमाई दोसरा ओर ।\nरउआ लोग के जिकिर जायज बा कि पहाडि़ओ कर्मचारी त कम नइखन स । मगर हमरा पहाड़ी हाकिम के सुभाव से बहस नइखे । काहे कि मधेश ओ लोग के नइखे । मधेश मधेशी हाकिम के ह । पहाड़ी हाकिम से मधेश प्रति के सद्भाव आ झुकाव मधेशी हाकिम के बेसी होखेके चाहीं । मधेश के उब्जनी से ए लोग के नस में खुन बहेला । मगर अफशोस ! मधेशी लोग कहेलन कि मधेशी हाकिम पहाडि़ओ से जादा तङ करेला । एकनी से त पहडि़ए हाकिम निमन बा जे कम से कम निमन से बतिआला, जादा ना अड़कावेला आ पैसा लेवेला त कामो झट से कर देवेला ।\nजवना जागीर से हाकिम लोग के धाख–धमकी बा, हाबी–दाबी बा, हरेक शहर में घर–घड़ारी बा, बैंक बैलेंस बा, गाड़ी बा, शेयर बा ओ कमाई के सयकड़ा एको रोपेया ई लोग ना ए लोग के संगठन सामाजिक कल्याण में ही खर्च करी । कम से कम अफिस में पिआसल लोग के एक बोतल पानिओ त पिआइत ! गनी–गरीब आवेला, निर्बल कमजोर के एक बेर खनो खिइले रहित ! काम करावते करावते अबेर भइल, घरे ना लवटेवाला खातिर रात में एको आदमी के ठहरे के व्यवस्था कहिओ कइले रहित ! प्रशासन के काम–बेहवार आ सिद्धांत का बारे में स्कूल–कालेज में कहिओ बतकहिओ करवले रहित ! स्कूली विद्यार्थिअन के लोक सेवा, प्रहरी प्रशासन में भागो लेवे के प्रशिक्षण चलइले होखित ! अइसन सृजनात्मक काम एकोगो ना देखल जाला । घर अगाड़ी के सड़क पर दू टोकड़ी माटिओ धरे के सुनी त सोची कि भाई के लेखा दू पैसा ए में से जेबिया में आई !\nएकरा विरोध में आवाज अब संचार माध्यम में आ रहल बा । सामाजिक संजाल में देखल जा रहल बा । अब जरूरी बा एकर उपाय खोजे के आ लागू करे के । अइसन बेहवार के घटावल जरूरी हो गइल बा । हटावल जरूरी हो गइल बा । ना त बिहान एही घूस का चल्ते मधेशी समाज के अस्तित्व ना रही ।


गमछा पाड़े -5- अभय कृष्ण त्रिपाठी "विष्णु" - मैना: भोजपुरी साहित्य क उड़ान (Maina Bhojpuri Magazine)\nHome अभय कृष्ण त्रिपाठी "विष्णु" Katha गमछा पाड़े -5- अभय कृष्ण त्रिपाठी "विष्णु"\nगमछा पाड़े -5- अभय कृष्ण त्रिपाठी "विष्णु"\nकमरा में सबकरा चेहरा पर अचरज के भाव रहे, सबकर चेहरा गमछा पाड़े क तरफ ताकत रहे कि उहे ई रहस्य पर से परदा हटावस. गमछो पाड़े बूझत रहन कि सब बन्द कमरा से बाहर निकले के रहस्य जल्दी से जल्दी जाने चाहत बा.\n"त मोहन बबुआऽ,बन्द कमरा से बहरी जाये के राज रउआ खुद खोलऽब कि हमरे मेहनत करे के पड़ी?" पाड़ेजी के भारी आवाज से मोहन के चेहरा पर पसीना आवे लागल.\n"राज....?, कइसन राज....? हम कुछ नाही जानत हईं."\nमोहन के आवाज मे घरघराहट रहे आ चेहरा के घबराहट देख के अइसने लागत रहे कि महादेव बाबू के कातिल उहे बा.\n"कउनो बात ना. पुलिस सब उगिलवा ली." कहत पाड़ेजी एगो खिड़की के पास पहुँच गईलीं "बाकि ओकरा पहिले रउआ लोगिन ई देख लीं कि बन्द कमरा से बाहर जाना कइसे सम्भव बा"\nकहत के पाड़ेजी खिड़की खोल के चिटकनी के खास तरह से फँसा दिहले आ "बूझ लीं जा कि अब हम कमरा से बहरी जाके बाहर से ई खिड़की बन्द कर रहल बानी." कहत के खिड़की के झटका से बन्द कर दिहले. खिड़की पूरा बन्द होते ही चिटकनी झटका से अईसे बन्द हो गइल जइसे खिड़की अन्दर से बन्द कइल होखो. एतना कईला क बाद पाड़ेजी के भारी आवाज कमरा में गूँज गइल\n"जवन काम हम कमरा के भीतरी से कईलीं हँ, उहे काम कातिल बहरी से कईले बा. (मोहन के तरफ देख के) का हो मोहन बबुआ हम साँच कहत बानी न?\n"नाही! मामा के कतल मे हमार कउनो हाथ नाही हव. हम खाली रुपया चोरवले हईं." मोहन के जब कुछ ना सूझल त ऊ साँच उगिल दिहलस.\n"मोहन भईयाऽऽ, ईऽऽ काऽ कहत हउआ? आखिर तोहके बाबूजी के कमरा से रुपया चोरावे के जरुरते का रहे? ऊहो एक लाख रुपिया?" मोहन के मुँह से रुपया चोरावे के साँच सुन के ममता के चेहरा पर आश्चर्य के कमी ना रहे.\n"हम ई सब नाही बता पाईब, लेकिन हम सच कहत हई. मामा के कतल में हमार कउनो हाथ नाही हव."\nमोहन खुद के संभालत तनि कड़ा हो के ई बात कहलस बाकि ममता अउर राजन से ना रह गईल.\n"ई त बेहयाई के बात करत हउअऽ साले साहब! एक त चोरी, ऊपर से सीनाजोरी! चलऽ ईहे बता दऽ कि बाबूजी के जिन्दा रहते आ उनका कमरा में से बाबूजी के रहते तू रुपया चोरवलऽ कइसे? ममता हम त कहत हई मोहन के पुलिस के हवाले कर दिहल जाव. आगे क काम ऊ खुदे कर ली." एतना बात कहत के राजन के चेहरा पर मोहन का बदे खीसो के भाव रहे आ अब ममतो मोहन के नफरत के नजर से देखत रहे. बाकि ओकरा चेहरा से लागत रहे कि ऊ कुछ सोचतो बिया.\n" का सोचे लगलू? तोहार हाथ फोन खातिर नाही उठत हव त हम खुदे पुलिस के बोलावत हई."\nकहत के राजन अपना जेब से मोबाइल निकाल के पुलिस के फोन करे लागल त बुआजी राजन क हाथ से मोबाइल ले लेत बाड़ी आ कहत बाड़ी..\n"नाही, पुलिस के मत बोलावा. भईया के कातिल मोहन नाही बल्कि हम हई." ई कहत के उनकरा चेहरा पर तनको लाज ना रहे,बाकि उनकर अपराध कबुलला पर सबकर चेहरा अउरी आश्चर्य से भर गइल.\n"का....?" सबकर आवाज से कमरा गूँज गइल.\n"ई का कहत हऊ बुआ? तू अईसन कईसे कर सकत हउ?" ई सवाल करत के ममता के चेहरा पर आश्चर्य अउरी नफरत दुनो भाव बरकरार रहे.\n"हम सच कहत हई बिटिया. भईया के मौत के जिम्मेदार सिर्फ हम हई. लेकिन हमके खुद नाही मालूम कि ई सब कईसे हो गयल." कहत के बुआजी कुछ सोचे लगली आ साथे साथे कहे भी लगली मानो उनकरा सामने ओ दिन के घटना घूम रहल हो अउरी ऊ ओकर रनिंग केमेन्टरी सुना रहल बाड़ी.\n"ओ दिन जब मोहन के भईया के कमरा में से बाहर आके घर के बाहर जाये के पहिले अपना हाथ के रुपया गिने लगल त हम समझ गइली कि कुछ गड़बड़ हो चुकल हव. हम ओसे कुछ पुछे चहली लेकिन ऊ हमके भी झटकार के चल गयल. हमसे ना रह गयल अउर हम भईया के कमरा में गईली त देखली कि भईया एक हाथ से आपन छाती पकड़ले रहलन अउर दुसर हाथ में मोबाइल पर पुलिस के फोन करत रहलन. ऊ पुलिस के कुछ कह नाही पावें ई सोच के हम ऊनकर मुहँ बन्द कर देली. तब हम ई ना समझ पइली कि उनके दिल कऽ दौरा पड़ल हव. अउर जब तक हमके कुछ समझ आवे खेला खतम हो गयल रहल." कहत के बुआजी अपने अँचरा में मुहँ छुपा के रोवे लगली. सब केहु के समझ में ना आवत रहे कि का कहल जाव, जबकि पाड़ेजी कुछ सोच में डूबल रहले. कमरा के खामोशी पाँड़ही जी से खतम भइल जब ऊ बुआजी से सवाल कइले...\n"बहिना, ईहँवा तक के कहनी त ठीक बा बाकि ओकरा बाद का भईल? हमरा मतलब कि लाश खूँटी पर कइसे लटक गइल, अउरी तू कमरा से बहरी कइसे गइलू?" ई सवाल पर बुआजी खुद के सामान्य करत के कहे शुरु कइली..\n"घर में केहु ना रहला से हमार काम आसान हो गयल. हम आराम से स्टोर में गइली अउर रस्सी लेके कमरा के हालात अईसन बना देली कि सबके ई सब आत्महत्या लगे. फेर खिड़की के रास्ते बहरी जा के वइसहीं खिड़की बन्द कर देली जइसे अबही सब देखलस." बुआजी के कहनी पर सबके आश्चर्य भी रहे अउर सबकरा चेहरा से लागत रहे कि सबके बुआजी के बात पर यकीन भी होखे, बाकि मोहन के ई कहनी पर भरोसा ना रहे.\n"तू ई का कहत हउ अम्मा? भला तू ई सब कईसे कर सकत हउ?" मोहन अपनी अम्मा से सवाल कइलस, बाकि जवाब अम्मा ना बल्कि पाड़ेजी दिहले...\n"वइसहीं जइसे तू महादेव बाबू के बिस्तरा के नीचे से रुपया चोरा लिहलऽ. का जवाँई बाबू, हम सही कहत बानी नू? पाड़ेजी मोहन के बात के जवाब देत देत राजन से सवालो कर लिहले.\n"बाकिर हमार बहिना सरासर झूठ बोलत बाड़ी." पाड़ेजी नया खुलासा कइले त एक बार फिर सब आश्चर्य में पड़ गइल. सब केहु कबो पाड़ेजी के त कबो बुआजी के देखे लागल.


धारा बदलाव - विकिपीडिया\nनदी के धारा बदलाव या एवल्शन (अंगरेजी: Avulsion) एगो भूआकृतिक आ भूबैज्ञानिक घटना हवे जेवना में नदी तेजी से आपन पुरान बहाव के धारा छोड़ के नई धारा के रूप में बहे लागे ले। ई अक्सर तब होला जब पुरान चैनल के ढाल एतना कम होखे की नदी में मौजूद अवसाद के एकट्ठा भइला से भर जाय आ नदी के दूसर ढाल वाला रास्ता पर बहे के पड़े।\nमिसिसिपी नदी के पंजाकर डेल्टा एवल्शन के परिणाम हवे\nनदी धारा के बदलाव के घटना बहुतायत में देखल जाले जब नदी अपने डेल्टा के हिस्सा में बहेले। डेल्टा वाला हिस्सा में नदी के ढाल बहुत कम हो जाला आ जब अवसाद जमा होला तब अक्सर नदी पुरान बहाव के मार्ग छोड़ के नया रास्ता से बहे लागे ले। एकर के डेल्टा बदलाव या डेल्टा स्विचिंग भी कहल जाला।\nनदी डेल्टा के एगो प्रकार पंजाकर डेल्टा एही तरे बने ला जब नदी एगो रास्ता पर बहत आ अवसाद जमा करत समुन्द्र में दूर ले पहुँच जाले आ बीच में ई रास्ता छोड़ के दूसर रास्ता पर इहे काम शुरू हो जाला तब अइसन कई बेर में हो के नदी के डेल्टा के आकार चिरई के पंजा नियर हो जाला।\n↑ Slingerland, Rudy; Smith, Norman D. (1998). "Necessary conditions forameandering-river avulsion". Geology. 26 (5): 435–438. Bibcode:1998Geo....26..435S. doi:10.1130/0091-7613(1998)026<0435:NCFAMR>2.3.CO;2.\n"https://bh.wikipedia.org/w/index.php?title=धारा_बदलाव&oldid=565580" से लिहल गइल\nLast edited on3मई 2018, at 08:14\nएह पन्ना पर आखिरी बेर संपादन3मई 2018 के 08:14 बजे भइल रहल।


Anjoria : Alok Puranik\nthe first Bhojpuri website\nचिरकुट निरपेक्ष एटीएम\nनयका बस्ती का लड़िकन से आदर्श जीवनसाथी का बारे में चरचा होत रहे. लड़िकी सब जे अपना आदर्श पति के खाका खिंचली स त एटीएम के झलक लउकल ओहमें.\nदिन रात हरमेस नगदी लिहले हाजिर, कवनो सवाल ना, कवनो चांय चांय ना, चौबीसो घंटा सेवा में हाजिर रहे वाला. लड़िकनो के राय एही से मिलत जुलत रहुवे, ओकनियो के बतौर जीवनसाथी एटीएम लेखा कुछ पसन्द रहुवे.\nएटीएम अब सिरिफ एटीएम नइखे रहि गइल, संबंध के आइना जस बन गइल बा. खैर, ई खाकसार एटीएम के कुछ आउरी फायदा तलशले बा. हाजिर बा ..\n1- एटीएम का सबले बड़ फायदा ई बा कि एकरा से पइसा निकाले खातिर रउरा बिना नहइलो जा सकीलें. बैंक वइसे त अइसनका कवनो बंदिश ना लगावेलें, बाकिर सात दिन बिना नहइले ओहिजा घुस जाईं त राउर हुलिया देख के बैंक वाला अतना जल्दी राउर काम निपटइहन कि लागो कि कहल चाहत बाड़न स कि चल फूट एहिजा से! जल्दी जो! अब दस मिनट के काम एक मिनट में हो जाव त बंदा त बेइज्जत महसूस करे लागी.\nएटीएम अइसना कुछ ना करे. आ नहा के जाईं तब, बिना नहइले जाईं तब हर हाल में एके जइसन बेवहार करी रउरा साथे. मतलब कि स्नान निरपेक्ष होल एटीम.\n2- पूरा बेशरम होके अपना खाता के आखिरी रुपिया तक एटीएम से निकालल जा सकेला. अइसनका बैंक में कइल तनी मुश्किल होला. सामने काउंटर पर बइठल आदमी रउरा के हिकारत से देखी आ बोली कि खाली सत्तर रुपिया चालीस पइसा बैलेंस बाँचल बा तोहरा खाता में.\nअब ओकरा से ई कहे के हिम्मते ना होखी रउरा कि त सत्तर रुपिया त देइये दीहीं. एटीएम अइसनका कुछ ना करे. ऊ त झटका में नोट गिन दीही आ फेर ट्रांजेक्सन स्लिप का मार्फत कही - थैंक्यू डीयर कस्टमर. सत्तरो रुपिया खींच निकाले वाला कस्टमरो वैल्यूड, डीयर, रेसपेक्टेड होला एटीएम खातिर. सत्तर रुपिया भा सत्तर लाख रुपिया वाला सबसे एके जइसन बेवहार करेला एटीएम. कम शब्द में कहीं त एटीएम चिरकुट निरपेक्ष होखेला.\n3- जवना फक्कड़ हालात में मेहरारुओ ईज्जत करे से नकार दी ओहू में एटीएम बरोबर सम्मान देला, डीयर, वैल्यूड आउर रेसपेक्टेड कस्टमर कहले. आत्म सम्मान, सेल्फ रेसपेक्ट जवना घरी कम बांचल होखे ओह दिना में एटीएम जाके बैलेंस पूछ लेबे के चाहीं. डीयर वगैरह होखे के अहसास बनल रही. बलुक इहो कहल जा सकेला कि बड़ बड़ चोट्टवन के इज्जत खातिर एटीएमे के सहारा बा.\nमहीना क आखिर बा. पाकिट से लेके बैंक बैलेंस तक निल बटा सन्नाटा बांचल बा. रेसपेक्ट क मार्केट डाऊन बा. चलीं अब आपन आत्मसम्मान बढ़ावे खातिर तनी एटीएम का ओरि निकलीं.\nआलोक पुराणिक जी हिन्दी के विख्यात लेखक व्यंगकार हईं. दिल्ली विश्वविद्यालय में वाणिज्य विभाग में प्राध्यापक हईं. ऊहाँ के रचना बहुते अखबारन में नियम से छपेला. अँजोरिया आभारी बिया कि आलोक जी अपना रचनन के भोजपुरी अनुवाद प्रकाशित करे के अनुमति अँजोरिया के दे दिहनी. बाकिर एह रचनन के हर तरह के अधिकार ऊहें लगे बा.\nemail : puranika@gmail.com\nआलोक पुराणिक जी के वेबसाइट\nफेर ओहिजे से....\nफिदायीन क्रिकेट आ बमबाल\nपाकिस्तान में भूदान\nहमनी के रोजगार के गारंटी\nजूता सिरिफ चलाइबे ना करे, चलबो करेला.\nभीख के आडिट\nकाश राजू तू तबहूं होखीतऽ..\nअन्हरन के हाथी\nसियारन के सबूत\n२००९ का शुरूआत में\nबयानन में खुदमुख्तारी\nपाकिस्तान उर्फ ठुमरी\nअसली लिपस्टिक नकली नेता\nचुसाइल वोटर आ बुताईल बलब\nडाकू होखे त अईसन\nऊँट का मुँह में काजू\nओटोक्का, होबालू, होटूंगा\nराजा भर्तृहरि के बैरागकथा\nAdvt & Stats\nJoin Anjoria Group.


भोजपुरी सिनेमा के घिनाह राजनीति पर अब फिलिम बने जात बा – Anjoria\nभोजपुरी सिनेमा के घिनाह राजनीति पर अब फिलिम बने जात बा\nसिनेमा भोजपुरी के मौजूदा घिनाह राजनीति अब फिल्मकारनो के पसंदीदा विषय बन गइल बा. पहिला बेर एह गंदगी के परदा पर सोझा करे जात बाड़न युवा निर्माता रविन्द्र सिंह मोरसराई.\nएह फिलिम में देखावल जाई कि कइसे एगो तबका सिनेमा भोजपुरी के बढ़न्ती के राह में रोड़ा बनल बा. रविन्द्र सिंह के कहना बा कि पिछला साल के लेखा जोखा एगो पत्रिका में पढ़ला का बाद उनुका मन में एह पर फिलिमे बनावे के मन कर गइल. बतवले कि पहिले एह लेखा जोखा के एगो वेब साईट पर डालल गइल. फेरू एही के हूबहू एगो ट्रेड मैगजीनो में पढ़नी त चिहूँके पड़ गइल. वेबसाईट पर छपल लेखा जोखा हूबहू अंग्रेजी आ भोजपुरी के ट्रेड मैगजीनन में छपवावल गइल. रविन्द्र सिंह के कहना बा कि ऊ बिहारे के हउवें आ उनुका मालूम बा कि कवन स्टार भा फिलिम बिहार में चलेले बाकिर एह लेखा जोखा में उलुटे छपल रहुवे. जवन फिलिम हिट भइल रहीं स ओहनिओ के फ्लॉप बतावल गइल रहे.\nरविन्द्र सिंह के कहना बा कि अचरज त तब भइल जब देखनी कि एह लेख में मनोज तिवारी, रिंकू घोष, विनय आनंद आ हैदर काजमी के निशाना बनावल गइल बा. जबकि मनोजे तिवारी के फिलिम ‘ससुरा बड़ा पईसावाला’ से भोजपुरी सिनेमा के दुसरका दौर शूरू भइल रहे. आजुओ मनोज तिवारी जइसन पॉपुलर आ मृदुभाषी भोजपुरी स्टार केहू दोसर नइखे. एही तरह रिंकू घोष भोजपुरी सिनेमा के पहिलका एक्ट्रेस हई जे हिंदी आ बांग्ला फिलिम आ विज्ञापनो फिलिम कइले बाड़ी, छोटका परदा पर आजुओ उनुकर लोकप्रियता कमाल के बा.\nविनय आनंद के पूरा परिवारे हिन्दी सिनेमा से जुड़ल बा. उनुकर मामा गोविन्दा, कीर्ति कुमार, भाई कृष्णा अभिषेक, मां, पिता जी, पत्नी ज्योति आनन्द, साली सिमरन, जीजा प्रकाश राज सभे फिलिमे से जुड़ल बा. विनय आनंद के फिलिम ‘पागल प्रेमी’ पिछला साल के ब्लॉक बस्टर फिलिमन में से एक रहल आ आजुओ विनय आनंद के सफलता के गारंटी मानल जाला. बाकिर विनयो आनन्द पर निशाना लगावल रहे. हैदर काजमी ‘पथ’, ‘कजरी’ जइसन हिट हिन्दी फिलिम दिहलें आ भोजपुरी में उनुकर रंगबाजी से घबड़ा के उनुका फिलिम ‘कालिया’ के फ्लॉप बता दिहल गइल जबकि ‘कालिया’ हिट रहल.\nरविन्द्र के कहना बा कि कहीं पढ़ले बाड़न कि हैदर काजमी एगो ट्रेड मैगजीन के चुनौती दिहले बाड़न कि अगर ‘कालिया’ के बारे में लिखल बात सही साबित हो जाव त ऊ ओह मैगजीन के 50 हजार रुपिया दीहें. फिलहाल ओह ट्रेड मैगजीन के लोग हैदर काजमी के रंगबाजी से सदमा में बा.\nरविन्द्र के कहना बा कि एह फिलिम में ऊ एऋ बात के देखइहें कि कइसे भोजपुरी सिनेमा में भाई भतीजावा बढ़ावल जात बा आ फ्लॉप स्टार के हिट बतावल जात बा. एह फिलिम में ग्लैमर के तड़को होखी. देखावल जाई कि कइसे कुछ बेहतरीन नायक नायिका एह घिनाह राजनीति से उबिया के हिन्दी सिनेमा आ छोटका परदा का तरफ बढ़ल जात बाड़ें.\nधन्यवाद शशिकांत जी,\nजे रउरा अँजोरिया के नाम नइखीं लिहले. ई लेखा जोखा अँजोरियो के फिलिम खंड में छपल बा. ओहू दिन हम एह बात के साफ कहले रहीं कि ई लेखा जोखा प्रामाणिक नइखे लागत. बाकिर केहू के कवनो टिप्पणी ना मिलल रहे ओह लेखा जोखा का खिलाफ.\nहमरा जइसन आदमी त एहसे परेशान रहेला कि लाख खोजला का बादो केहू अइसन नइखे मिलत जे भोजपुरी फिलिमन के सही सही खबर दे सके, भा खबर ले सके. एहिजा त बस ले दही ले दही का अंदाज में आपन बड़ाई छपवावल जाले. बात भोजपुरी सिनेमा के होला बाकि सामग्री हिंदी में आवेला. ओकरा के भोजपुरी में अनुवाद करके प्रकाशित करे में देरो होत रहेला आ कुछ दोसर साइट ओकरा के हिंदिए में निकाल के पहिले हो जालें. बाकिर संतोष बा कि अलेक्सा रैंकिग मे अँजोरिया के जोड़ में केहू नइखे. जेकरा विश्वास ना होखे से अलेक्सा डॉट कॉम पर जाके कवनो वेबसाइट के रैंकिग देख सकेला. हमहूं एहमें संतोष राखीलें कि देर सबेर लोग के जानकारी होखबे करी कि के कहाँ बा.\nरविन्द्र जी के भावना के भाव देत एगो बात उनुको से कहब. जवना बात पर फिलिम बनावे जात बाड़न ओह बात के अँजोरियो पर लिख भेजतें. ना छपल रहीत ना छपतीं त जवन मन में आइत तवन करतें. अबहीं ना त फिलिम के नाम तय बा, ना कलाकार बाकिर तबहियों एह खबर के छापे में हमरा कवनो दिक्कत नइखे काहें कि हमहू चाहब कि बात निकलो आ दूर तकले जाव. मेहूर मेहूर मिहियवला से काम नइखे चले वाला. भोजपुरी के बात करे क बा त पहिले भोजपुरी में करीं फेरू हिंदी भा अंगेरेजी में बूकत रहीं.\nहम चाहब कि अंजोरिया के पाठक समुदाय आपन जिम्मेवारी समुझो आ मानो. हर लेख पर ओह लोग के टीका टिप्पणी आवे के चाहीं. कवनो जरूरी नइखे कि लमहर लमहर लिखल जाव. देवनागरी में लिखल संभव ना होखे त रोमने में लिखीं बाकिर लिखीं जरूर. जब सभे बोली तबे आवाज ओहू लोग ले चहुँपी जहाँ चहुँपावल जरूरी बा.\nकल्पना शाह आ विजय सिंह ’मुखिया जी के लव स्टोरी’ में\nचुप रह गइनी त राउरो गलती होई\nOne thought on “भोजपुरी सिनेमा के घिनाह राजनीति पर अब फिलिम बने जात बा”\nsir jo lekha jhokha aap ke website par chapa tha ,woh bilkul sahi tha,shashikant ji ne jis jis filmstars aur filmo ki charcha ki hain woh sach me flop hain,aap bihar ke sabhi bade distributors aur trade expert se puch le ,


सिंधू के हरा के सायना जीतली दुसरका स्वर्ण, श्रीकांत जीतलें रजत – टटका खबर\nगोल्ड कोस्ट, 15 अप्रैल (वार्ता). भारत के महिला शटलर सायना नेहवाल बहुप्रतीक्षित मुकाबले में ओलंपिक रजत विजेता पीवी सिंधू का खिलाफ एक बेर फेरु आपन दबदबा साबित करत 21वां राष्ट्रमंडल खेलन के आखिरी दिने अतवार के महिला एकल बैडमिंटन स्पर्धा के स्वर्ण पदक जीत लिहली आ एह खेलन में दू गो स्वर्ण अपना नामे करे वाली पहिलका भारतीय बैडमिंटन खिलाड़ी बन गइली.\nएहसे पहिले ऊ मिश्रित टीम स्पर्धा के स्वर्ण पदक जीतले रही. साथही ऊ गोल्ड कोस्ट में अपना हर 12 मैचों में अपराजित बनल रहली. सायना का नामे 2010 दिल्ली राष्ट्रमंडल खेलन के स्वर्ण पदको बा.\nमहिला एकल के हाईवोल्टेज स्वर्ण पदक मुकाबला भारते के दू गो खिलाड़ी सायना आ सिंधू आमने सामने रहली, अनुभवी सायना 56 मिनट तक चलल एह मुकाबला में 21-18, 23-21 से जीत अपना नामे करत स्वर्ण पदक जीतली आ सिंधू का हिस्से रजत पदक आइल.\nदोसरा ओर टीम स्पर्धा में मलेशिया के ली चोंग वेई के हरावे वाला कादम्बी श्रीकांत स्वर्ण पदक के एकल मुकाबला में ओह प्रदर्शन के दोहरा ना पवलें आ तीन गेम ले चलल कड़ा संघर्ष में ऊ वेई का हाथे 21-19, 14-21, 14-21 से मुकाबला हार गइले आ रजत से संतोष करे के पड़ल.\nपुरूष युगल में सात्विकसेराज रैंकीरेड्डी आ चिराग शेट्टी के भारतीय जोड़िओ के स्वर्ण पदक मैच में हार का बाद रजत से संतोष करे के पड़ल. ई जोड़ी इंग्लैंड के मार्कस एलिस अउर क्रिस लैंगरिच से 13-21, 16-21 से हार गइल.\nकादम्बी श्रीकांत, टेबल टेनिस, पीवी सिंधू, सायना नेहवाल


बसपा सुप्रीमो मायावती फेर ब्राह्मणन के सहारे – टटका खबर\nबसपा सुप्रीमो मायावती फेर ब्राह्मणन के सहारे\nकाल्हु लखनऊ में आयोजित ब्राह्मण भाईचारा सम्मेलन में मायावती ब्राह्मणन के पटावे क भरपूर कोशिश कइली. ३६ गो सीट पर संसद के चुनाव के उम्मीदवारन के घोषणा कइली जवना में से१७ गो पर ब्राह्मण उम्मीदवार दिहले बड़ी. देवरिया से कमलेश शुक्ला आ बलिया से विरेन्द्र पाठक टुन जी के टिकट मिलल बा.\nTags: ब्राह्मण, मायावती


नहले पे दहला में होली के हुड़दंग – Anjoria\nनहले पे दहला में होली के हुड़दंग\nमार्च 19, 2011 नहले पे दहला, होली के हूड़दंग\nलोकप्रिय भोजपुरी टीवी चैनल “महुआ” पर प्रसारित हो रहल संगीत रियलिटी शो “नहले पे दहला” में शनिचर का दिन वाला एपिसोड में होली के हड़दंग देखे के मिले वाला बा. शुरुआत करीहें एंकर मनोज तिवारी “मृदुल” जे थीम का बारे में बतइहें. एपिसोड के खास मेहमान रहीहें रिंकू घोष आ उनुका आवते शुरु हो जाई परफारमेंस के दौर. आकाश के गाना रही “चोरी छिपे आ जइहऽ बजरिया, छुपा के पिचकरिया” जवना से खुश हो के धनंजय मिश्रा स्टेज पर आ जइहें आकाश के गुझिया खियावे खातिर. फेर आई लोग धारावाहिक “सजनवा बैरी हो गये हमार” के पूजा आ सम्राट. ई लोग लड़िकन के सपोर्ट करे आ ओह लोग का साथे होली मनावे आइल बा. कृतिका लाडो “होली आई रे कन्हाई” गइहें आ गोलू गाई “गोरिया कर के शृंगार, अंगना अबीरवा सजावा”. तब मनोज ओकरा के मालपुआ खिअइहे. तब आई लोग धारावाहिक “भाग ना बाचे कोई” के कलाकार अनुसुईया, वैशाली, बांके वरुण. वैशाली त मनोज तिवारी के उठा ली. इला खालिद के गाना रही “जा रे हट नटखट”. गाना से खुश रिंकू घोष इला के गुझिया खिअइहें आ दुनु धारावाहिकन के लड़कियिन का साथे इला के गाना पर परफार्म करीहें. वार्षिकेय के गाना रही “होली के दिन दिल मिल जाते हैं” जवना पर धारावाहिकन के कलाकार परफार्म करीहें. फेर आर्यनन्दिनी के गाना “जोगी जी धीरे धीरे” का बाद सभे स्टेज पर आ जाई आ होली के हुड़दंग मचाई.मनोज तिवारी के गावल फगुआ का साथे शनिचर वाला एपिसोड के समापन होखी.\n“नहले पे दहला” के प्रसारण शुक आ शनिचर का दिने साँझ आठ बजे से होखेला.\n"हँसी के तड़का" एहसान कुरेशी का संगे\nNirahua asajilted lover in “Diljale”\nOne thought on “नहले पे दहला में होली के हुड़दंग”\nमार्च 19, 2011 को 3:13 अपराह्न पर\nhappy holi by manoj allanjoria firend


हाउ टू कण्ट्रोल बप हिंदी में बताये? » How To Control Bp Hindi Me Bataye - Download the Vokal App\nहाउ टू कण्ट्रोल बप हिंदी में बताये?...\nनमस्कार आपका प्रश्न है हाउ टू कंट्रोल ब्लड प्रेशर ब्लड प्रेशर को कंट्रोल करने के लिए सबसे पहले अपने खानपान एवं दिनचर्या को संयमित करना चाहिए अगर आप ज्यादा तैलीय वसायुक्त खाना खा रहे तो उसको छोड़ दीजिए और शाकाहारी भोजन अपना है और इसके साथ ही साथ रोज सुबह प्राणायाम व्यायाम करें इससे आपके ब्लड प्रेशर में कंट्रोल रहेगा और आपका कोलेस्ट्रॉल लेवल भी कम है\nnamaskar aapka prashna hai how to control blood pressure blood pressure ko control karne ke liye sabse pehle apne khanpan evam dincharya ko sanyamit karna chahiye agar aap zyada tailiya vasayukt khana kha rahe toh usko chhod dijiye aur shakahari bhojan apna hai aur iske saath hi saath roj subah pranayaam vyayam kare isse aapke blood pressure me control rahega aur aapka cholesterol level bhi kam hai\nनमस्कार आपका प्रश्न है हाउ टू कंट्रोल ब्लड प्रेशर ब्लड प्रेशर को कंट्रोल करने के लिए सबसे\nऔर आप बीपी को कंट्रोल करना चाहते ना ज्यादा ना कम तो उसके लिए आपको और आपका बीपी ज्यादा है तो टेंशन बिल्कुल भी ना ले किसी चीज या की आईडी ना पहले पानी ज्यादा से ज्यादा पिए सजा एक्सरसाइज को अपने रुटीन में शामिल करें अगर आपको है तो नमक थोड़े नमक\naur aap BP ko control karna chahte na zyada na kam toh uske liye aapko aur aapka BP zyada hai toh tension bilkul bhi na le kisi cheez ya ki id na pehle paani zyada se zyada piye saza exercise ko apne routine mein shaamil kare agar aapko hai toh namak thode namak\nऔर आप बीपी को कंट्रोल करना चाहते ना ज्यादा ना कम तो उसके लिए आपको और आपका बीपी ज्यादा है त\nप्रश्न हाउ टू कंट्रोल डीपी हिंदी में बताएं इसका उत्तर होगा बीपी को कंट्रोल करने के कई सारे उपाय पर ऐसे मेडिसिन इंजेक्शन इत्यादि परंतु यह सब उपाय से कुछ चंद के लिए आते हैं परंतु आप अगर रोज 3:30 मिनट योगा करें सुबह शाम और ध्यान करें तो आपका ब्लड प्रेशर बहुत जल्दी ही कंट्रोल में आ जाएगा धन्यवाद\nprashna how to control dipi hindi me bataye iska uttar hoga BP ko control karne ke kai saare upay par aise medicine injection ityadi parantu yah sab upay se kuch chand ke liye aate hain parantu aap agar roj330 minute yoga kare subah shaam aur dhyan kare toh aapka blood pressure bahut jaldi hi control me aa jaega dhanyavad\nप्रश्न हाउ टू कंट्रोल डीपी हिंदी में बताएं इसका उत्तर होगा बीपी को कंट्रोल करने के कई सारे


भोजपुरी खातिर विशाल धरना प्रदर्शन 7अगस्त, 2018 का दिने – Anjoria\nAugust 4, 2018 Editor खबर, सरोकार 0\nभोजपुरी के संवैधानिक मान्यता आ आठवीं अनुसूची में शामिल करावे खातिर पूर्वांचल एकता मंच, भोजपुरी जन जागरण अभियान, अखिल भारतीय भोजपुरी साहित्य सम्मेलन, अखिल भारतीय भोजपुरी लेखक संघ आ रंगश्री के संयुक्त तत्वावधान में 7अगस्त, 2018 दिन मंगलवार के विशाल धरना प्रदर्शन के आयोजन दिल्ली के संसद मार्ग पर कइल जा रहल बा.\nजाने जोग बा कि संविधान के आठवीं अनुसूची में भोजपुरी भाषा के शामिल करावे खातिर लगातार प्रयास कइल जा रहल बा. भोजपुरी भाषा के बोलनिहारन के संख्या दुनिया में 25 करोड़ से उपर बा. भोजपुरी भाषा खाली भारत के बिहार, उत्तरप्रदेश, मध्यप्रदेश, झारखंड, छतीसगढ़ आदि राज्यने में ना बलुक भारत के बाहरो करीब चौदह गो देशन में बोलल जाला. एतना समृद्धशाली भाषा के देश के बाहर कई देशन में संवैधानिक मान्यता मिलल बा. बाकिर ई दुख के बात बा कि भोजपुरी अपने देश में अपने लोगन के बीच आपन हक नइखे ले पावत. पिछला लोकसभा चुनाव में प्रधानमंत्री का साथे-साथ बिहार के कई एक सांसद आ केन्द्र में मंत्री रविशंकर प्रसाद, सुशील कुमार मोदी समेत कई गो नेता लोग ई वादा कइले रहन कि भाजपा के सरकार बनी त भोजपुरी संविधान में शामिल होई. बाकिर सरकार बनला अब चार साल हो गइल तबो ई सरकार भोजपुरी खातिर आपन मनसा साफ नइखे बता पावत. एहिके लेके अबकी संयुक्त रूप से ई सभे संस्था कमर कस लिहले बाड़ी सँ कि अबकी आर-पार के लड़ाई लड़ीहें भोजपुरी भाषा-भाषी.\nभोजपुरी जन जागरण अभियान के संयोजक सह झारखंड प्रभारी राजेश भोजपुरिया सभे भोजपुरी संस्थन,भोजपुरी प्रेमी, साहित्यकार, पत्रकार, समाजसेवी, गायक, कलाकार, रंगकर्मी, राजनेता, आ भोजपुरी से जुड़ल सभे लोगन से एह धरना प्रदर्शन में शामिल होखे खातिर अपील कइले बाड़न.\nह विशाल धरना में छत्तीसगढ़, उत्तरप्रदेश, मध्यप्रदेश, बिहार, झारखंड का अलावे दिल्ली, मुम्बई, कोलकाता, असम आ देश के कई एक भोजपुरी इलाकन से भोजपुरी भाषा-भाषी आ प्रतिनिधि शामिल होइहें. भोजपुरी भाषा के सम्मान आ आपन हक खातिर भोजपुरी भाषा-भाषियन के बड़हन जुटान में रउरा सभे से सहजोग के आशा कइल जात बा.


भारतीय सिनेमा के इतिहास की सबसे बड़ी फिल्म "बाहुबली" के यादगार3साल! : Nirpakh Awaaz - ਨਿਰਪੱਖ ਤੇ ਆਜ਼ਾਦ\nPrevious साजिद नाडियाडवाला की “हॉउसफुल4” की शूटिंग आज से लंदन में हुई शुरू!\nNext जब प्रभास ने पांच साल सिर्फ़ “बाहुबली” को किये समर्पित!


रसड़ा - विकिपीडिया\nबंगाल के शहर खातिर, रिसड़ा देखल जाय।\nनिर्देशांक: 25°51′N 83°51′E / 25.85°N 83.85°E / 25.85; 83.85निर्देशांक: 25°51′N 83°51′E / 25.85°N 83.85°E / 25.85; 83.85\nरसड़ा (अंगरेजी: Rasra) भारत देश की उत्तर प्रदेश राज्य में बलियाँ जिला में एगो शहर बा। ई आपने नाँव की तहसील क मुख्यालय ह। इहाँ नाथ बाबा मंदिर देखे लायक धार्मिक अस्थान बा। इहाँ अनाज क मंडी आ अउरी सामन क बाजार ए इलाका की आर्थिक जीवन खातिर महत्वपूर्ण बा।\n4 देखे लायक अस्थान\n5 अउरी पढल जाय\nरसड़ा की आसपास क इलाका बलियाँ जिला की अउरी इलाका की तरे प्राचीन काल में कोसल राज्य क हिस्सा रहे। कोसल राज्य की कमजोर भइला पर ए इलाका में भर जाति की लोगन के छोट-छोट प्रभाव क्षेत्र बनि गइलन स। एकरी बाद सेंगर राजपूत लोग ए इलाका में परभाव अस्थापित कइल। ए शहर के अस्थापना कब भइल ई मालुम नइखे। सन बयालिस की आंदोलन में रसड़ा संघर्ष क एगो बहुते महत्वपूर्ण केन्द्र रहे। ए आंदोलन में अगस्त 1942 ई. में बलियाँ जिला की अउरी जगहन की नियर रसड़ो में स्वतंत्रता के घोषणा हो गइल आ तहसील मुख्यालय पर तिरंगा लहर दिहल गईल।\nरसड़ा क लोकेशन 25° 51' उत्तरी अक्षांश आ 83° 51' पूरबी देशांतर बा आ समुद्र तल से ऊँचाई 54 मीटर बा। जिला मुख्यालय बलियाँ से इहाँ क दूरी 33 किलोमीटर बा आ बनारस से वाया मऊ इहाँ के दूरी 142 किलोमीटर बा। रसड़ा नगर पालिका की अन्दर लगभग6वर्ग किलोमीटर क्षेत्र आवेला प्राकृतिक भूगोल कि दृष्टि से ई शहर मध्य गंगा मैदान क हिस्सा हवे आ इहवाँ जलोढ़ निक्षेप के चट्टान मिलेला। आसपास दोमट आ बलुई दोमत माटी पावल जाला आ कहीं कहीं ऊसर मिलेला। ताल ए इलाका कि चारो ओर थोड़ी-थोड़ी दूरी पर पावल जाला। बसनही नदी रसड़ा की लगे से हो के बहेले जेवन आगे जा के गंगा जी में मिल जाले। जलवायु नम प्रकार के बा आ बसंत, गर्मी, बरखाऋतु, आ जाड़ा के चार गो मौसम होला। साल भर में औसत बरखा 100 सेंटीमीटर की आसपास होले।\nप्राकृतिक रूप से पावल जाए वाला बन अब समाप्त हो गईल बाड़े। बड़ पेड़न में आम, महुआ, नीबि, बरगद, पीपर, पाकड़, गूलरि, इमिली, आ अर्जुन क पेड़ मिलेलें। नया वृक्षारोपण में ज्यादातर पेड़ सफ़ेदा, बिलायती बबुर, आ शिरिष के लगावल गइल बा।\nरसड़ा क जनसंख्या 1971 में 14,042 रहे जवन 1991 में बढ़ के 23,865; आ 2001 में 29,238 आ 2011 में बढ़ के 31,765 हो गइल बा।\nदेखे लायक अस्थान[संपादन]\nनाथ बाबा मंदिर — रसड़ा की पच्छिम ओर लगभग सौ साल पुरान मंदिर बा। इहाँ एगो पोखरा बा जवना कि तीरे कुआर महीना की दशमी के दशहरा क मेला लागेला आ रावण जरवल जाला।\nरोशन शाह दरगाह — रसड़ा की पच्छिम ओर नाथ बाबा की मंदिर से सटले एगो दरगाह बा जहाँ हर साल मोहर्रम की बाद बाबा क उर्स मनावल जाला।\nलखनेसर डीह - रसड़ा तहसील में, शहर से कुछे दूरी पर एगो इतिहासी महत्व के जगह बाटे। लखनेसर डीह नाम के शंकर जी के शिवलिंग बा जेकरे बारे में मानल जाला की एकर स्थापना लक्क्षमन जी बनवास के समय कइले रहलें। ई बहुत प्रसिद्ध मंदिर ह, एही मंदिर के लगे भगवान विष्णु का प्राचीन मंदिर बाटे जेह में अष्टधातु की मूर्ति है बा आ ई पुरातत्व के अधीन बा।\n↑ बलिया गजेटियर-1979, गवर्नमेंट प्रेस, इलाहबाद, pp 240\n↑ "Maps, Weather, and Airports for Rasra, India". Fallingrain.com. पहुँचतिथी 2017-10-30.\n↑ पूर्वी उत्तरप्रदेश पर्यटन | http://www.easternuptourism.com/Rasra.jsp\n↑ "Rasra (Ballia, Uttar Pradesh, India) - Population Statistics, Charts, Map, Location, Weather and Web Information". Citypopulation.de. पहुँचतिथी 2017-10-30.\n↑ पूर्वी उत्तरप्रदेश पर्यटन | जनसंख्या, citypopulation.de से लिहल आँकड़ा।\n↑ बालियाँ जिला के इतिहास, जिला के ऑफिशियल वेबसाइट पर।\n"https://bh.wikipedia.org/w/index.php?title=रसड़ा&oldid=676085" से लिहल गइल\nपूर्वांचल के शहर\nएह पन्ना पर आखिरी बेर संपादन 28 जुलाई 2020 के 08:47 बजे भइल रहल।


मुंबई आ चेन्नई के जीत, बैंगलुरू कोलकाता के हार – टटका खबर\nमुंबई आ चेन्नई के जीत, बैंगलुरू कोलकाता के हार\nआईपीएल के बीसबीसा मैच में सोमार का दिने बैंगलुरू में खेलल मैच में मुंबई इंडियंस बैंगलुरू रॉयल चैलेंजर्स के एगो शानदार मैच में पाँच विकेट से हरा दिहलसि. रायल चैलेंजर्स छ विकेट का नुकसान पर 171 रन बनवले रहलें जवना के जवाब में मुंबई इंडियंस दू गेंद बाकी रहते पाँच विकेट का नुकसान पर 173 रन बना के मैच जीत लिहलसि.\nदोसरका मैच में चेन्नई सुपर किंग्स कोलकाता नाइट राइडर्स के हरा दिहलसि. मैच कोलकाता मे होखत रहे. एह मैच में जीते खातिर चेन्नई के आखिरी गेंद पर पाँच रन बनावे के जरूरत रहल जवन भाटिया के फुलटॉस गेंद पर ब्रेवो के छक्का से पूरा हो गइल.\nमंगल का दिने दिल्ली के फिरोजशाह कोटला मैदान में दिल्ली डेयरडेविल्स आ किंग्स इलेवन के बीसबीसा मैच करावल जाई.\nTags: आईपीएल, बीसबीसा मैच\nटटका खबर, अतवार, वैशाख अन्हरिया षष्ठी, 2078 विक्रमी


कहानीकार ‘आरोही’ जी - केशव मोहन पाण्डेय - मैना: भोजपुरी साहित्य क उड़ान (Maina Bhojpuri Magazine)\nHome आलोचना केशव मोहन पाण्डेय चौधरी कन्हैया प्रसाद सिंह 'आरोही' कहानीकार ‘आरोही’ जी - केशव मोहन पाण्डेय\nकहानीकार ‘आरोही’ जी - केशव मोहन पाण्डेय\nभाषा के दिसाईं देखल जाव तऽ भोजपुरी राजनैतिक रूप से खाली धोखा आ असरा धरवला के भाषा रहल बा। अनेक साहित्यिक, सांस्कृतिक आ राजनैतिक अगुआ भोजपुरी के सरकारी मान्यता आ सम्मान खातिर अनेक जोर लगवले बाड़ें बाकिर सफलता ढेर नइखे मिलल। ओह अगुआ लोग में अनेक जने त अइसन हठी रहल बाड़े कि भोजपुरी माने अपने के बुझले बाड़ें आ आजुओ बुझेे लें। जे हर दिसाईं समृद्ध रहल बा, ऊ सभे भोजपुरी के नाँव पर अपनहीं माथे ताज सजवले के फिराक में रहल बा। सभा-संस्था के बहाने ई भ्रम पलले रहल बा कि भोजपुरी माने ऊहे खाली। भोजपुरी ओही महानुभाव के पाकेट से निकले ले आ ओही महानुभाव के ईशारा पर नाचेले। बाकिर भोजपुरी के ढेर अइसनो साधक बाड़े जे चुपचाप मुड़ी नेवा के अपना साधना में लागल बाड़े। रहीम दास के ‘एकै साधे सब सधै’ वाला मंत्र पर अमल करत ना मंच-मचान के फेर में बाड़े, ना मठ-मठाधीश के। भले अइसन साधक लोग के नाँव अँगुरी पर गिनावे वाला बा तऽ का, प्रेरक आ प्रभावशाली बा। भोजपुरी के प्रति समर्पित ओही प्रेरक जीव में से एगो रहनी चौधरी कन्हैया प्रसाद सिंह ‘आरोही’ जी।\nचौधरी कन्हैया प्रसाद सिंह ‘आरोही’ जी व्यावसायिक रूप से तऽ कृषि निरीक्षक से प्रखण्ड कृषि पदाधिकारी के पद तक पहुँच गइनी आ फेर सहायक पाट-प्रसार पदाधिकारी से सेवामुक्ति ले अनुमंडलीय कृषि पदाधिकारी के रूप में डाल्टेनगंज, पलामू में काम कइनी। उहाँ के एक नोकरी के पारिवारिक स्तर पर भले खूब चर्चा होत होई बाकिर मातृभाषा भोजपुरी से तनी ढेर लगाव रहे। साहित्य लिखला के सथवे सहेजलो में ऊहाँ के एगो प्रेरक व्यक्तित्व रहनी।\nमाई भाषा से ओहिसने लगाव होला, जवन लगाव माई से होला। भले मनई अपना रोजी-रोजगार के कारने देश-विदेश में रहे के विवश होखे, कवनो भाषा बोले के विवश होखे बाकिर जे तरे दुलार करेवाला सगरो नारी माई नइखी हो सकत बाड़ी, ओही तरे व्यवहार में आवे वाला सगरो भाषा मातृभाषा नइखे हो सकत। माई से दूर चाहे मजबूर रहलो पर जब सपनों में दर्शन हो जाला तऽ मन भरदिन चहकत रहेला, ओही तरे मातृभाषा बोले वाला कवनो मनई अगर परदेशो में मिल जाला त हियरा एगो अलगे अनुराग से हूलस जाला। भोजपुरी से हमनी के उहे राग बा। भोजपुरी लिखे के शुरूआत हम एम.ए. में कइनी। ‘लोक-साहित्य’ पेपर के बहाने भोजपुरी के कुछ साहित्यन से ढेर परिचय भइल। डाॅ. अरूणेश नीरन सर के संपादन में छपे वाला पत्रिका ‘समकालीन भोजपुरी साहित्य’ पढ़त-पढ़त एगो लघुकथा ‘पैडमैन साहेब’ पढ़नी। लेखक के नाँव नइखे इयाद, बाकिर ओही ‘पैडमैन साहेब’ के कारणे हमरो भोजपुरी लेखन के गाड़ी पटरी पर धीरे-धीरे सरके लागल। ओही के परिणाम भइल कि कथा-कहानी लिखे लगनी। छपहूँ लगनी आ आकाशवाणी गोरखपुर से प्रसारणों होखे लागल।\nसमय के आन्हीं में बड़ा जोर होला। बड़का-बड़का पेड़न के सोर उखड़ जाला। समय के ओही आन्हीं में उधियात हम दिल्ली आ गइनी। रोटी-रोजगार के जोगाड़ में समय बीते लागल आ ‘भोजपुरी पंचायत’ के संपादक कुलदीप श्रीवास्तव के प्रेरित कइला के कारणे 2013 में हमार पहिलकी किताब ‘कठकरेज’ के प्रकाशनों हो गइल। ‘कठकरेज’ शायद कवनो माध्यम से चौधरी कन्हैया प्रसाद सिंह ‘आरोही’ जी के हाथ में पहुँचल। ऊहाँ के पढ़बो कइनी आ पाछे के कवर पर दिहल फोन नम्मर पर फोन कइनी। ऊहाँ के आपन परिचय देहनी कि ‘हमहूँ भोजपुरी लिखेनी-पढे़नी आ सहेजबो करेनी। हम पालम में आइल बानी। हमार नाती लोग ईहाँ रहेला लोग। तनी अस्वस्थ बानी ना त हम रउआ डेरा पर अइतीं। संभव होखे तऽ आईं। भेंट होई आ परिचयो बढ़ी।\nएगो नया लेखक के पहिलकी किताब के देख के कवनो वृद्ध-समृद्ध साहित्यकार नेवता देंऽ तऽ कइसे केहू ना जाई। हम गइनी। भेंट भइल। ढेर देर ले बात भइल। कइगो कला सीखे के मिलल। जइसे कि किताब के विषय-सूची कवना-कवना तरीका से बनावे के चाहीं। कहानी के क्रम के तरे रहे के चाहीं, आदि। मन खुशो होखे आ ज्ञानो मिले। ऊहाँ के ओतने देर में हमरा लेखन-विधा, हमार जनम-धरती, हमार खर-खानदान, पूरखा-पुरनिया, रीति-नीति, सगरो के बारे में जान लेहनी। बतिअवला में तनी अजीबो लागे। लागे कि ई बूढ़ऊ का पूछत बाड़े। एकर का मतलब का हमरा लेखन से। बूढ़उती में शउर भूला गइल बाड़े का।\nदेखनी कि ढेर कागजन के लम्बा-लम्बा चिट बनल बा आ ओही पर बड़ा पसन्न से सगरो जानकारी ‘आरोही’ जी लिखत बानी। ओही बाति में पँवरिया लोग के बात उघरल। हम आपन अनुभव बतवनी। ऊहाँ के ओह लोग कइगो सामाजिक परिचय देहनी। जब साँझ के झोंटा वातावरण में छितराए लागल तब हम डेरा पर लवटे के इच्छा बतवनी। विदा करत ‘आरोही’ जी निर्देशित कइनी कि ‘एगो भोजपुरी एकांकी चाहीं।’ हम भेजे के वादा क के सँझवत के पंछी जस डेरा पर आ गइनी।\nबातचीत आ उहाँ के साहित्य के पढ़ला से जवन जानकारी मिलल त पता चलल कि चौधरी कन्हैया प्रसाद सिंह ‘आरोही’ स्कूली शिक्षा के दरम्यान 1952 से हिन्दी आ भोजपुरी में दोहा के रचना करे लगनी, 1960 ई0 में ‘अँजोर’ में ‘बसंत’ कविता छपल। ओही समय-खंड में चौधरी जी के मन कहानी पढ़े में खूब लागे। कहानीयन के भाव से गिलास भरे लागल त छलकहूँ लागल। कहनी लिखाहूँ लागल। ओही के देन रहे कि 1967 ई0 में पहिलकी कहानी के रूप में ‘खन्दान के इज्जत’ छपल। तब से कहानी लिखे के सिलसिला शुरू हो गइल। नौकरी के कारने चौधरी जी के भोजपुर से बाहर दोसरो भाषा के क्षेत्र में रहे के पड़ल। ओह कारने ईहाँ के भाषा में अउरियो भाषा के शब्द सउना गइल बा। अखिल भारतीय भोजपुरी साहित्य सम्मेलन में शुरूआती दौर से जुड़ रहनी आ ओकरा प्रतियोगितन में सम्मिलित होत रहीं। एही सब साहित्यिक मेल-मिलाप से भोजपुरी कहानियो के सृजन होत रहे।\nचौधरी कन्हैया प्रसाद सिंह ‘आरोही’ जी गद्य-पद्य दूनो में रचना कइले बानी। पद्य में गीत, गजल, दोहा, सोरठा-बरवै, सवैया, कवित, विरहा, चैता, कजरी आदि लिखले बानी त गद्य में कहानी, लघुकथा, समीक्षा, नाटक, एकांकी, प्रहसन आदि के भरमार बा। गद्य विधा में कहानी पाठक लोग के बीचे सबसे अधिक लोकप्रिय साहित्य के रूप ह। साहित्य अइसन संसार के सृजन करेला, जहाँ हँसी-खुशी, ईर्ष्या-अमरख, हमार-तोहार, हम-तुम के सगरो भेद बिला जाला। साहित्य के ओह संसार में कहानी के एगो विशेष आपने दुनिया होले। कथाकार अपना कथा-सिरजना आ कथा-पात्रन से अइसन दुनिया के सिरजेला जवना में पाठक अपना के भुला जाले। कथा-कहानी के हो जाले। कथा-कहानी के पात्र हो जाले। पात्रन के सगा-संबंधी हो जाले। समय केतनो तेजी से आपन पाँख फड़फड़ावे त का, हर जवार, हर जुग, हर रंग, हर राग आ हर मौसम में कथा-कहानी के आपन रंग होला। चौधरी जी के भोजपुरी के ऊ कहानी सिरजले बानी, जवन भले अपने-आप में तनी अलगा होखे, बाकिर अनेक में आपन अलग पहिचान तऽ बनवलहीं बा। आरोही जी के सगरो कहानी अपना अलग-अलग रस से पाठगण के रोमांचिंत करे में सक्षम बाड़ी सों।\nचौधरी कन्हैया प्रसाद सिंह ‘आरोही’ जी के लिखल कहानियन में यथार्थ के धरातल पर जिनगी के पसँगा में बइठल घटना बाड़ी सों। पढ़त बेरा कहानियन के सगरो घटना आपन लागेली। छछात हो जाली सगरो घटना। पाठक के मन में चाव जागे लागेला, चित्त चंचल होखे लागेला आ चरित्र व्यक्तिगत। दू-तीन गो कहानी-संग्रह के देखे-पढे़-गुने के अवसर मिलल बा। जहाँ ‘बड़प्पन’ कहानी में एगो गरीब गनिया टमटम वाला आ ओकरा मन में उमड़त दया के सागर के वर्णन बा ओहीजा ‘अब ना होई’ में समाज में फइलल ढकोसला के पर्दाफास बा। ‘कहीं भला’ शीर्षक कहानी में ढ़ोंगी-ढ़कोसला के विस्तार से चर्चा आ कथानक के सिरजना बा। एही तरे ‘परकटा पंक्षी’, ‘हिसाब’, ‘मोल’ आ ‘अनुमान’ जमीन से जुड़ल रोचक का पठनीय कहानी बाड़ी।\n‘आरोही’ जी के दोसरकी कहानी संग्रह ‘सही मंजील’ में स़ह कहानियन के संकलित कइल गइल बा। ‘नदी के किनारा’ कहानी के कथानक गाँव के भूतहा जगह पर बा तऽ ‘कटहर’ में गँवई राजनीति आ प्रशासनिक मिलीभगत के कथानक बा। ‘धोबियापाट’ छेदी सिंह, मोहन आ राबिना के दांव-पेंच पर बा त ‘धूर’ कहानी में गरीब किसान के पीड़ा के पराकाष्ठा बा। ‘साधु’ कहानी भलेआदमी के व्याख्या करत बिआ त ‘देशद्रोही’, ‘सही-मंजिल’ आ ‘चीख’ पढ़ला के बाद पाठक के ढेर देर ले ‘कथा-गइल बन में, सोच अपना मन में’ के चरितार्थ करे वाला कहानी बाड़ी सों।\nचौधरी कन्हैया प्रसाद सिंह ‘आरोही’ जी के एगो अउरी लोकप्रिय कहानी संग्रह ‘बेगुनाह’ बा। एह संग्रह में अठारे गो कहानी संकलित बाड़ी। एह संग्रह के लगभग सगरो कहानी पुस्तक के पहिले अनेक पत्र-पत्रिकन में छप गइल रहली। ई सन् 2000 के पहिले के छपल उहाँ के तीनों कहानी-संग्रह बा। हमरा से जब भेंट भइल रहे तब उहाँ के अपना कहानी ‘दइँत’ आ ‘सवाल’ के खूबे चर्चा कइले रहनी। हम ‘बेगुनाह’ पढ़ले नइखी बाकिर आरोही जी से एह संग्रह के कहानियन पर ढेर चर्चा भइल।\nखाली कहानिए खातिर ना, चौधरी कन्हैया प्रसाद सिंह ‘आरोही’ जी के भोजपुरी भाषा आ साहित्य खातिर कइल काम अनेक भाषा-साहित्य पे्रमी लोग खातिर अनुकरणीय त बड़ले बा, संचितो बा। आरोही जी के साहित्य आजुओ निरन्तर छप रहल बाड़ी सो। ‘आरोही रचनावली’, इनसाइक्लोपीडिया भाग-एक आ भाग-दू, कथा-कोश आदि अनेक संग्रह सामने आइल बाड़ी आ आ रहल बाड़ी। आरोही जी जइसन प्रेरक व्यक्तित्व उहाँ के सुपुत्र आ साहित्यकार श्री कनक किशोर जी बानी, जे उहां के लुकाइल-भुलाइन पांडुलिपियन के साहित्य-संसार में समाहित करवावत बानी, प्रकाशित करवावत बानी। आरोही जी के समग्रता से समझे खातिर असली भोजपुरिया मन राखे के पड़ी आ मुड़ी नेवा के, दाएँ-बाएँ के बेआर से बेअसर बनि के भोजपुरी के सेवे के पड़ी।\nआजु चौधरी कन्हैया प्रसाद सिंह ‘आरोही’ जी पंचतत्व में विलीन हो गइल बानी बाकिर उहाँ के आखर-आखर वातावरण में सुगंधित होत बा। आजुओं उहाँ के लेखनी के संपादित कइल जात बा, सामने लेआवल जात बा। संपादन के जिमवारी बड़ जिमवारी ह। नीर-क्षीर के अलगा करे के जिमवारी ह। सांपदन के बेरा संपादकगण के ई आभास त रहते होई। एगो समय पक्का आई, आरोही जी के कहनियन जस सगरो रचना संसार पाठक के हिया में हली आ सबके मन में आपन आभास कराई।


जय-जय सब भारतवासी के | संग्राम ओझा "भावेश" | जोगीरा\nHome भोजपुरी साहित्य भोजपुरी कविता जय-जय सब भारतवासी के | संग्राम ओझा “भावेश”\nजय-जय सब भारतवासी के\nजवना से तौबा कइले रहनी\nपरनाम ! स्वागत बा राउर जोगीरा डॉट कॉम प, आईं पढ़ल जाव दू गो भोजपुरी कविता जय-जय सब भारतवासी के आ जवना से तौबा कइले रहनी, भोजपुरी कविता के लेखक बानी संग्राम ओझा “भावेश” जी। पढ़ीं आ आपन राय जरूर दीं कि रउवा संग्राम ओझा “भावेश” जी लिखल भोजपुरी कविता कइसन लागल आ रउवा सब से निहोरा बा कि अगर रउवा सब के रचना अच्छा लागल त शेयर क के आगे बढ़ाईं।\nसभ्यता संस्कृति के देश रहे,अब त कुछु अउरे शुरु भइले,\nसोने के चिडीयाँ भी उड़ गइल,ना जाने कहाँ विश्वगुरु गइले,\nलोक लाज के भुल गइल सभे,पश्चिम सभ्यता अपनावता,\nफैशन में फाटल कपड़ा पहिन के,आधा देही देखावता,\nसब जान के जहर पिये सबहीं,इहाँ रुप लेला अविनाषी के,\nजय जय भारत-जय जय भारत,जय जय सब भारतवासी के –१\nराजनिति के बिहड़ रुप,जन मानस के झकझोरत बा,\nचोर,लुटेरा,साधु,सन्त ई केहु के ना छोड़त बा,\nशासक होला बढ़ीयाँ जब,विकास होला सम्राज्य के,\nचाहें विरोधी निमन होखे त,काम करावेला ताज से,\nराज्य देश के छोड़ ,माया से फरका जे धुनि रमावेला,\nमोक्ष के खातिर जग छोड़ेला,अपनो घर ना आवेला,\nबाकिर आज सब उल्टा बा,सत्ता मिले साधु-सन्यासी के,\nजय जय भारत-जय जय भारत,जय जय सब भारतवासी के –२\nबिगडल नइखे अबहीं कुछ,अबहूँ से चली सुधार होखो,\nजेतना देश में भरल बुराई,पहिले ओह पर वार होखो,\nदेश के बाद में छोड़ी ,पहीले अपना पर विचार होखो,\nरउरा सुधरब त देश सुधरी,सब ऐकरा ला तइयार होखो,\nप्यार से काम चलाई त,जरूरत पड़ी ना ‘संग्राम’ फाँसी के,\nजय जय भारत-जय जय भारत,जय जय सब भारतवासी के –३\nपडे ना देब ओकर छाया हो,\nअब फेर भइल उहे गलती,\nबेवकुफ बानी की बेहाया हो?\nहम प्रित में धोखा पवले रहनी,\nतब मन हमार बउराइल रहे,\nकाहे के कइनी प्रित उनसे,\nका माथा में हमरा समाईल रहे?\nवादा रहे खुद से प्रित ना होई,\nअब समझ ना पाई माया हो,\nफेरु नया प्यार में धरा गइनी,\nउनकर कुछ गलती याद आवे,\nत प्रित से मन मोर काँप जाला,\nबाकिर इनकर बा काम अनोखा,\nसब संका के हमरी ढ़ाँप जाला,\nहमरा नियरा ई रहस हरदम,\nजइसे होखस मोर साया हो,\nहम नया प्यार में धरा गइनी,\nउनकर धोखा औरी इनके वफा,\nबीचें में हम अटकल बानी,\nप्रित ना करे के रहे कबो,\nकइनी हम,फेर भटकल बानी,\nउनके सुरत देखी ख़ीस बरे,\nइनके जब देखी,आवे दया हो,\nसंग्राम ओझा "भावेश"\nपिछला लेखएक सैनिक के जीवन को दर्शाती हैं फ़िल्म लाल रंग\nअगिला लेखभोजपुरी फिल्म छैला सन्दू का फर्स्ट लुक जारी\nभोजपुरी फिल्‍म काजल का ट्रेलर हुआ रिलीज़\nSizzling Archan singh


सुपरस्टारन के स्टार रिंकू घोष – Anjoria\nभोजपुरी सिनेमा के नंबर वन अदाकारा रिंकू घोष आजुकाल्हु भोजपुरी के सगरी सुपर स्टारन के पसंद बन गइल बाड़ी. रिंकू घोष दुर्गा प्रसाद के निर्माण आ राजकुमार पांडे के निर्देशन में बनल “दुश्मनी” में निरहुआ आ विराज भट्ट का साथ, एम॰आई॰राज का निर्देशन में बनल डा॰वजाहत करीम के निर्माण आठ नायकन वाली फिल्म “केहू हमसे जीत ना पाई” में रविकिशन का साथे, आ एगो फिल्म में मनोज तिवारी का साथे काम कर रहल बाड़ी. एकरा अलावे ऊ “सईंया ड्राइवर बीबी खलासी” में काम कर रहल बाड़ी. हालही में रिलीज रिंकू घोष के फिलिम बिदाई, आखिरी रास्ता सफलता के नया नया कीर्तिमान बनवले रहुवे. सभे कहत बा कि जल्दिये ऊ समय आ रहल बा जब रिंकू घोष सभ हीरोइनन पर भारी पड़ जइहें आ भोजपुरी सिनेमा में उनुके राज चली.\nAfter Payal, JP Singh is coming with Bajrang


बलिया रोजगार मेला | उत्तर प्रदेश (युपी) के बलिया में रोजगार मेलें की भर्ती | बाहरी पास वालो के लिए सुनहरा मौका सेल्स आॅफिसर पद की भर्ती 2021 - Fresherskey: Sarkari Result, Sarkari Results - Latest Online Jobs 2021 बलिया रोजगार मेला | उत्तर प्रदेश (युपी) के बलिया में रोजगार मेलें की भर्ती | बाहरी पास वालो के लिए सुनहरा मौका सेल्स आॅफिसर पद की भर्ती 2021\nबलिया रोजगार मेला | उत्तर प्रदेश (युपी) के बलिया में रोजगार मेलें की भर्ती | बाहरी पास वालो के लिए सुनहरा मौका सेल्स आॅफिसर पद की भर्ती 2021\nGaurav Sharma — 15/02/2021 in 12th Pass Jobs • comments off\n1 बलिया रोजगार मेला | उत्तर प्रदेश (युपी) के बलिया में रोजगार मेलें की भर्ती | बाहरी पास वालो के लिए सुनहरा मौका सेल्स आॅफिसर पद की भर्ती 2021\n1.2.1 बलिया रोजगार मेला | उत्तर प्रदेश (युपी) के बलिया में रोजगार मेलें की भर्ती | बाहरी पास वालो के लिए सुनहरा मौका सेल्स आॅफिसर पद की भर्ती 2021\nबलिया रोजगार मेला | उत्तर प्रदेश (युपी) के बलिया में रोजगार मेलें की भर्ती | बाहरी पास वालो के लिए सुनहरा मौका सेल्स आॅफिसर पद की भर्ती 2021. 12th Pass Jobs in Balia UP Rojgar Mela for working in Balia.\nपद का नाम: Sales officer ,Surveyor ,Telecaller ,H.R General ,Multitasking Executive ,R.O Technician\nकम्पनी का नाम: ciscoaqua\nकुल पद: 150\nकाम करने का स्थान (कार्य स्थल): Ballia\nउम्र: 19 – 32\nSales officer ,Surveyor ,Telecaller ,H.R General ,Multitasking Executive ,R.O Technician\nयोगयता बाहरी / इंटरमीडिएट,\nIntermediate/ Intermediate Art/ Intermediate Science/ Intermediate commerce/\n11,000 प्रति महिना


Coronavirus COVID-19 daily update: भारत में कोरोनावायरस के मामले 80 लाख के पार – Digital Women – Daring ! Inspiring ! Courageous\nAK\t6घंटे पूर्व\t एक टिप्पणी छोड़ें


अब Bihar Election 2020: बिहार चुनाव में 'सन ऑफ मल्लाह' को क्यों इतना भाव दे रही बीजेपी? जानें सारा गणित\nBihar Election 2020: बिहार चुनाव मअबें 'सन ऑफ मल्लाह' को क्यों इतना भाव दे रही बीजेपी? जानें सारा गणित\nDiwali 2020: यहां बिक रहे हैं गाय के गोबर से बने 12 आइटम, घर बैठें ऐसे खरीदेंपढ़ना उपन्यास पैसे सॉफ्टवेयर बनाने के लिएBihar Election: बीजेपविज्ञापन पैसा एप्लिकेशन बनानेी ने झोंकी ताकत, आरा-बक्सर में जेपी नड्डा तो अरवल समेत तीन जगहों पर गरजेंगे योगी\nहाल ही में अद्यतित ：2021-01-21 12:36:55


खबर भोजपुरी में (बियफे, 22 जनवरी 2015) – टटका खबर\n(बुध, 21 जनवरी के खबर)\nस्‍वाइन फ्लू से तेलंगाना में नाहियो त 19 जने के मौत हो चुकल बा आ एकरा के रोके के हर संभव उपाय कइल जा रहल बा. तीस लोग के इलाज अस्पतालन में हो रहल बा. हालांकि जनता के चेतावल गइल बा कि घबरा के अपने से आपन बचाव के इलाज शुरु नइखे करे के. तनिको अनेसा बुझाव त नजदीक के अस्पताल में चहुँपी.\nबुध का दिने दिल्ली विधानसभा चुनाव के परचा भरे के आखिरी तारीख रहुवे आ ढेरे लोग आज आपन परचा दाखिल कइल. एहमें तीनो बड़का गोलन के नेता – किरण बेदी, अजय माकन, अरविन्द केजरीवाल – शामिल रहले. सगरी परचा के जाँच बियफे 22 तारीख के कइल जाई आ 24 ले लोग नाम वापिस ले सकी.\nकेन्द्र सरकार के कहना बा कि कुछ दिन पहिले सीबीआई प्रधानमंत्री रहल डॉ॰ मनमोहन सिंह से कोयला ब्‍लॉक आवंटन घोटाला मामिला में जवन पूछताछ कइलसि तवना में ओकर कवनो भूमिका ना रहल. पूछताछ करे के निर्देश अदालत से मिलल रहे सीबीआई के. पहिले त एह खबर के दबावे के भरपूर कोशिश भइल बाकिर अब कांग्रेस के कहना बा कि जवन कुछ पूछल गइल तवना के जवाब प्रधानमंत्री रहल मनमोहन सिंह दे दिहले. ऊ त हमेशा से जाँच में सहयोग करे ला तइयार रहलन.\nसंसद के बजट सत्र 23 फरवरी से शुरू होखी आ 20 मार्च ले चलत रही. दुसरका चरण 20 अप्रेल से 8 मई ले चलावल जाई. एह बात के फैसला बुध का दिने गृह मंत्री राजनाथ सिंह के अध्‍यक्षता में संसदीय मामलन के केबिनेट समिति के बइठक में लिहल गइल.\nअसम के मुख्‍यमंत्री तरुण गोगोई असम में भूमि अधिग्रहण अध्‍यादेश के लागू करे से मना कर दिहले बाड़न. कहलन कि उनकर राज्य एगो अलगे मसविदा तइयात करावत बिया.\nबुध का दिने लगातार पाँचवा दिन शेयर बाजार में तेजी बनल रहल आ सेंसेक्स 104 अंक आ निफ्टी 34 अंक चढ़ के बन्द भइल. दुनू अपना अबले के सबले ऊँचका स्तर पर बंद भइली सँ. डालर के मुकाबले रुपिया6पइसा मजबूत हो गइल. डालर के नयका भाव 61.63 रुपिया रहल.\nमेलबर्न में होखत आस्ट्रेलियन ओपन टेनिस टूर्नामेंट के तिसरका दिने लिएंडर पेस आ सानिया मिर्जा अपना-अपना वर्ग में डबल्‍स मुकाबला के मैच जीत के दुसरका दौर में चहुँप गइले.\nयूपी के पुलिस महानिदेशक रहल बृजलाल बुध का दिने भाजपा में शामिल हो गइले. उनुका साथही रिटायर्ड पुलिस उपमहानिरीक्षक रहल ज्ञानो सिंह भाजपा में शामिल हो गइले.\nबिहार भाजपा बुध का दिने राज्य में जगहे जगह कर्पूरी जयंती मनवलसि. बक्सर के समारोह में सुशील मोदी कहलन कि नीतीश आ जीतन राम के झगड़ा में बिहार पिछड़ल जात बा.\nसारण जिला के गड़खा इलाका के हकमा में एगो गैस गोदाम के कर्मचारी से कुछ अपराधी असलहा का बल पर डेढ़ लाख रूपिया लूट लिहले.


कहिया ले ताल ठोंके खातिर बनल रहीहें आडवाणी – Anjoria\nSeptember 20, 2011 OmPrakash Singh देश आ समाज, सरोकार 0\nसंसद में आ कहीं त भारत में मुख्य विपक्षी राजनीतिक दल भारतीय जनता पार्टी अबहियो राजनीतिक प्रचार के पुरनका तरीकन से सटल बिया. भाजपा के 84 साल उमिर वाला नेता लाल कृष्ण आडवाणी के रथयात्रा का एलान से त इहे लागत बा कि ऊ अबहियो नेपथ्य में रहि के संगठन के संचालन सम्हारल नइखन चाहत आ नाही इहे चाहत बाड़न कि नवका लोग मंच पर आके नेतृत्व करसु. आडवाणी फिलहाल संसदीय विपक्ष के सबले कद्दावर नेता हउवें आ भठियरपन का मुद्दा पर देश में जतना आक्रोश देखल जात बा , ओकरा के ध्यान में राखत उनुका एह कदम के नैतिक औचित्य त समुझ में आवत बा. लेकिन जहां ले मामिला एकरा राजनीतिक औचित्य के बा त ओहिजा सवाले सवाल भरल पड़ल बा. देश के आम आदमी खातिर एह प्रस्तावित यात्रा से जुड़ल सबले बड़ चिंता इहे होखी कि लगभग अपने आप उभरल भठियरपन विरोधी एह चेतना के कतहीं कवनो झटका त ना लागी.\nजन लोकपाल विधेयक खातिर चलत जवन आंदोलन एह चेतना के असल आवाज बनल बा, ओकर स्वरूप अबही ले अराजनीतिक रहल बा. कवनो एक पार्टी के एकरा के भँजावे आगा आइल लोग के एकरा बारे में अनसाहट पैदा कर सकेला. उहो तब, जब संबंधित पार्टी – बीजेपी – के कई राज्य सरकारनो पर भठियरपन में सनइला के भा एकरा पर नरम रवैया अपनावे के आरोप मीडिया में छवले होखे. दोसर खतरा एह रथयात्रा के असर में भठियरपन विरोधी पूरा आन्दोलने के सांप्रदायिक रंग दे दिहल गइला के बा. अक्टूबर 1990 आ नवंबर – दिसंबर 1992 के महीना इतिहास में भलही इकईस आ उनईस साल पीछे छूट गइल होखे बाकिर लालकृष्ण आडवाणी के ख्याति आ यादगार आजुओ उनुका एही दुनु यात्रा के लेके बा. एकरा बाद ऊ चार गो अउरियो यात्रा पर निकलले, ई बाति लोगन के अब याद नइखे.\nई सही बा कि आडवाणी के ऊ दुनु राम रथयात्रा उनुका के देश में अउर खुद उनुका पार्टीओ में कमोबेश अटल बिहारी वाजपेयी के कद के नेता बना दिहलसि, लेकिन दोसरा तरफ बीजेपी के दर्जा विपक्ष के सबले सुसंगत पार्टी से घटाके गरम सांप्रदायिक नारन के सियासत करे वाली पार्टी जइसन बना दिहलो में सबले बड़हन भूमिका इनकरे रहल. ई एगो विडंबने बा कि भठियरपन का मुद्दा पर खुद के बहुते घेराइल देखत कांग्रेस आडवाणी के यात्रा-एलान के स्वागत कइले बिया. एह सियासी सरकँवासी के अहसास विपक्ष के सबले कद्दावर नेता के समय रहते हो जाये के चाहीं.\nचाहे हम आडवाणी आ भाजपा के विरोधी होंखी भा समर्थक, एह कदम के सही रणनीतिक गर्जना मानही के होई. वइसहू आधुनिक राजनीतिक इतिहास में यात्रा अउर आडवाणी एक दोसरा के पर्याय हो गइल बाड़े. आडवाणी के ई पांचवीं अखिल भारतीय रथयात्रा होई. एकर परिणाम का निकली से त कहल फिलहाल कठिन बा, लेकिन जनता के बीच जाके दलीय राजनीतिक संघर्ष के ई एगो सही कदम बा. अलग बाति बा कि भाजपा में राजनीतिक संघर्ष करे के माद्दा त छोड़ीं, अइसन सोचो राखेवालन के कमी हो गइल बा. अइसनका पार्टी के राजनीतिक भविष्य का होई एकर अंदाजा आसानी से लगावल जा सकेला. आखिर आडवाणी कहिया ले ताल ठोंके खातिर बनल रहीहें ?\n(12 सितम्बर 2011)\nस्वर्ग में बहाली\nबतकुच्चन – २८


"भोजपुरी दबंग" देखवलसि पहिलका दबंगई – Anjoria\nसेलिब्रटी क्रिकेट लीग सी.सी.एल. में उतरे जात मनोज तिवारी के कप्तानी आ दिनेशलाल यादव ‘निरहुआ’ के उपकप्तानी वाली ‘भोजपुरी दबंग’ क्रिकेट टीम एह घरी मुंबई में दिग्गज क्रिकेट टीमन संगे प्रैक्टिस मैच खेले में लागल बिया. मकसद एके गो बा कि केहू से कम नइखे रहे के. पिछला दिने टीम मुंबई में दू गो क्रिकेट मैच खेललसि. पहिला मैच जुहू के पी.ए. म्हात्रे ग्राउण्ड में भइल आ दुसरका वीनस ग्राउण्ड, गोरेगांव में.\nपहिला प्रैक्टिस मैच में सामने वाली टीम के कप्तान रहले आसिफ जबकि दुसरका के मोहम्मद इंजाम. पहिला मैच में टॉस जीत के बल्लेबाजी करे उतरल टीम के ओपनिंग करे अइलें मनोज तिवारी आ प्रवेशलाल यादव. प्रवेश बेहतर प्रदर्शन कइलन आ चार गो चौका आ एगो छक्का मिलावत 29 रन बनवले. बाद में खेले आइल निरहुआ6गो चौका आ एगो छक्का मारत कुल 48 रन बनवले. सबले शानदार रहले उत्तम तिवारी जे6चौका आ3छक्का मिला के रन बनवले. आदित्य ओझा 16 रन, सुधीर सिंह5रन, आ खेसारीलाल यादव आखिरी गेंद पर दू गो रन बनवले. कुल मिला के टीम के रन रहल 181. बालिंग करत प्रकाश जैस3विकेट, दिनेश लाल यादव ‘निरहुआ’ एक विकेट, आ आदित्य ओझा दू गो विकेट लिहले आ टीम मैच जीत गइल.\nदोसरका मैच में मनोज तिवारी नौ चौका आ3छक्का समेत 60 रन बनवले आ उहो 31 बॉल पर. प्रवेशलाल दू गो चौका मिला के 18 रन, उत्तम तिवारी 19 रन, अजय शर्मा3चौका मिला के 16 रन, आ दिनेशलाल यादव ‘निरहुआ’ दू गो चौका से 8 रन बनवले. बाकिर टीम हार गइल.\nअगिला प्रैक्टिस मैच एगो बरियार टीम से होखे वाला बा जवना के तइयारी में टीम मैनेजर विकास सिंह क देखरेख में अभ्यास जारी बा.\nरखवाला के निगेटिव कटिंग के शुरूआत भइल निरहुआ के कैंची से


बापे पूत परापत घोड़ा, बहुत नहीं त थोड़ा थोड़ा (बतकुच्चन 162) – Anjoria\nबापे पूत परापत घोड़ा, बहुत नहीं त थोड़ा थोड़ा (बतकुच्चन 162)\nबापे पूत परापत घोड़ा, बहुत नहीं त थोड़ा-थोड़ा. इहाँ ले कि जेकरा बारे मे कहल गइल कि ‘डूबल बंश कबीर के जमले पूत कमाल’ उ कमालो एह कहाउत प ठीक बइठेले. हालांकि कबीर के हर बात के उलटबाँसि बतियावत कमाल के कहना रहे कि ‘बाचल बंश कबीर के जे जमले पूत कमाल’. अब एह बहस में हमरा पड़े के ना त मनसा बा ना जरूरत. मनसा माने हीक माने इच्छा. मन के इच्छा खातिर हीक के इस्तेमाल खूब होला. हीक भर खइला भा खियवला के बात खूबे सुने के मिलेला. एह इच्छा कइला के हीकत भा हीकल दुनू कहल जाला. बाकिर तनिका फरक राखत. जइसे कि केहू हीकत रहे आ सामने वाला ओकरा एह हीकला से परेशान रहो. अपने मन कछु अउर है बिधना के कछु अउर. अब हम कवनो बात ला हीकत रहीं बाकिर अगर बिधाता के हमार हीकल पसंद भा मंजूर ना होखे त हमरा हीक के कवन मोल.\nबाति तनि बहकि गइल जइसन कि हरमेस होत रहेला. कहे के कुछ अउर शुरू करीलें आ बीचे में कवनो अइसन बाति आ जाले कि मुद्दा छूट जाले आ बाति के बानि दोसरा तरफ निकलि जाले. अब फेर उहे हो गइल. बानि आ बान ला संस्कृत के शब्द ह वाणी आ वाण. हर बाति के वाणी ना कहल जाव. वाणि ओही बात के कहाला जवन बान जस कवनो मकसद के निशाना बनावे ला कहल गइल होखे. सतसइया के दोहरे अरू नावक के तीर देखन में छोटन लगे घाव करे गंभीर. कबीर आ रहीम के दोहा अगर आजु ले देश समाज याद रखले बा त एहीसे कि ओह दोहन में कहल बात सामाजिक समस्यन पर वाण लेखा चोट करेले. बाति दोसरा तरफ निकल गइल बाकिर एहू ला सोचत बानी कि निकसल के इस्तेमाल काहे ना कइनी. निकलल आ निकसल दुनू एके तरह के गतिविधि ह बाकिर निकलला के मकसद कहीं अउर ले गइल होले जबकि निकसला में निकसले मकसद रहेला कहीं अउर गइल ना. हालांकि निकलला आ निकसला का बाद कहीं ना कहीं जाहीं के पड़ेला.\nलवटत बानी फेरू बापे पूत पर. अइसने एगो कहाउत ह ‘जइसन रहलऽ हो कुटुम्ब, तइसन पवलऽ हो कुटुम्ब’. आदमी जइसन खुद होला उ आपन संगी सघतिया ओइसने खोजेला. मिलल त मिताई ढेर दिन ले रही ना त बीचे में कवनो तिताई का चलते संबंध टूट जाई. बहुत दिन से एगो दामाद के चरचा होखत रहे. बाकिर तब केहू के मन में ई खयाल ना आइल कि ‘जइसन रहलऽ हो कुटुम्ब तइसन पवलऽ हो कुटुम्ब’. बाकिर अब लागत बा कि छोटका मियाँ के चरचा अनेरे भइल बा एह कहाउत में कि ‘बड़े मियाँ तो बड़े मियाँ, छोटे मियाँ सुभानअल्लाह’. कहे के चाहत रहे कि ‘छोटे मियां त छोटे मियां, बड़े मियाँ सुभान अल्लाह’. काहे कि दामाद से तनिको कम ना रहली सासु. अलगा बाति बा कि दमदा का खिलाफ बोले ला बोल देत रहे लोग बाकिर सासु के नाम लेबे में सभकर साॅस रुके लागत रहुवे. अब जब सासु आ सार के कारनामा सामने आइल बा त लागत बा कि ‘को बड़ छोट कहत अपराधु’. अलग बात ह कि बड़ सार के सार होखला का बावजूद सार ना कहाव.\nPrevious Post: पति के दबावे के फरमूला\nNext Post: हिंदी आ अंगरेजी के छौंक वाली भोजपुरी पत्रिका हेलो भोजपुरी


राउडी रानी5सितम्बर से बिहार आ झारखण्ड में – Anjoria\nअगस्त 12, 2014 अमरीश सिंह, राउडी रानी, रानी चटर्जी\nजीविका फिल्म्स प्रोडक्शन के बैनर तर प्रकाश चन्द्र ए राय के बनावल भोजपुरी फिलिम ‘राउडी रानी’5सितम्बर से बिहार आ झारखण्ड में रिलीज करे के योजना बा. एह फिलिम में राउडी रानी बनल रानी चटर्जी खतरनाक स्टंट करत लउकीहें. अमरीशो सिंह के स्टंट आ रोमांस करत देखल जाई. पहिला बेर एह फिलिम में रानी चटर्जी आ मनोज टाईगर के धमाल मचावत कामेडिो देखल भरपूर मनोरंजन दी.\nनिर्देशन इकबाल बक्श के बा आ संगीत छोटे बाबा आ आबिद जमाल के. गीत विनय बिहारी लिखले बाड़न.\nमुख्य कलाकारन में रानी चटर्जी, अमरीश सिंह, मनोज टाईगर, अभय कुमार, नेहा तिवारी, सोनू दूबे, लल्लन सिंह, सोनिया मिश्रा, शब्बीर कुरैशी, रत्नेश तिवारी, राहुल भिसे, शिवम, सर्वदेव शुक्ल, दीपक भाटिया, आ आईटम डांसर सम्भावना सेठ बाड़ी.


तवायफ का भूमिका में पाखी हेगडे – Anjoria\nतवायफ का भूमिका में पाखी हेगडे\nजून 26, 2010 तवायफ, पाखी हेगडे, लोफर\nभोजपुरी सिनेमा के सबले सफल अदाकारा पाखी हेगडे हर तरह के किरदार कर देखवले बाड़ी. कबो चुलबुली लड़की बनल बाड़ि त कबो भारतीय नारी के पारंपरिक रुप. बाकिर अबकी बारी ऊ भोजपुरिया परदा पर एगो तवायफ बन के आ रहल बाड़ी. फिल्म लोफर में पाखी हेगडे के तवायफ का रुप में कइल अभिनय उनकर अदाकारी का साथ साथ उनकर नृत्य कौशलो देखाई.\nपाखी हेगडे जवना तवायफ के किरदार कइले बाड़ी ओकर धर्म कर्म इमान सगरी मनोरंजन कइल आ पइसा कमाइल रहुवे बाकिर ओकरा जीवन में एगो अइसन घटना घटित होत बा जवन ओकर सगरी जिनिगिए बदल देत बा. फिल्म के पुरा कहानी नायिका प्रधान बा आ ओह तवायफे का चारो तरफ घुमत बा. फिल्म के नायक बनल बाड़न दिनेश लाल यादव निरहुआ.\nफिल्म लोफर में पाखी का उपर एगो अइसन मुजरा फिल्मावल गइल बा जवना के देख के दर्शक बेकाबू हो जइहें. तवायफ के नखरा से ले के उहे नैननक्श आ अंदाज के बखूबी निभा के जब पाखी फिल्म का शूटिंग से लवटली त कहली कि उनकर ई नया अंदाज दर्शकन के रोमांचित करी आ ऊ लोग उनका अभिनय आ किरदार के जरुरे पसन्द करी.\n(स्रोत : प्रशान्त निशान्त )\nPakhi Hegde asaDance-worker in Lofar


February 3, 2021 January 28, 2018 by Gaurav Singh\nअध्याय –4“लोकतांत्रिक क्रांति अउरी राजनितिक उथल-पुथल – 7”\nआर्थिक क्रांति के दौर\nचउथा अध्याय ‘लोकतांत्रिक क्रांति अउरी राजनितिक उथल-पुथल” शुरू हो चुकल बा| एह अध्याय के पहिला अंक में आपातकाल के शुरुआत के बारे में चर्चा भईल| ओकरा बाद दूसरा अंक में जयप्रकाश नारायण आन्दोलन के बारे में बृहत रूप से चर्चा भईल| ओकर अगिला तीसरा अंक में जनता पार्टी के उदय के बारें में चर्चा भईल रहे| एकर चउथा अंक में जनता पार्टी के विघटन अउरी कांग्रेस के वापसी के बारे में चर्चा हो चुकल बा| एह अध्याय के पांचवां अंक में लिट्टे के उदय अउरी राजीव गाँधी के कईसे हत्या भईल एकरा बारे में भईल रहे| एह अंक में आर्थिक क्रांति के दौर के बारें में बढ़िया से चर्चा होई|\nऔपनिवेशिक शासन काल से पहिले भारत के भीरी एगो विकसित अर्थव्यवस्था रहे| विश्व के बाकी के भुभागन से एगो मजबूत व्यापारिक संबंध भी रहे| भारत के अर्थव्यवस्था असल बर्बाद भईल औपनिवेशिक शासनकाल के दौरान| औपनि‍वेशि‍क युग (1773–1947) के समय अंग्रेज भारत से सस्ता दर प कच्चा सामान खरीदत रहे लोग अउरी तईयार माल भारत के बाजारन में सामान्‍य मूल्‍य से कहीं जादा दाम प बेचत रहे| एकरा परि‍णामस्‍वरूप संसधानन के द्विमार्गी ह्रास होत रहे| भारत में प्रारंभिक आक्रमणकारियन अउरी ब्रिटिश साम्राज्यवादिन में मुख्य अंतर इहे रहे कि अंग्रेजन के अलावां बाकी के कवनो अन्य प्रारंभिक आक्रमणकारी ना ही भारतीय अर्थव्यवस्था के संरचना में बदलाव कईले रहे अउरी नाही धन के निरंतर निकासी के सिद्धांत अपनइले रहे| शुरू के आक्रमणकारीयन के राजनितिक सत्ता हासिल कईल अउरी ज्यादा से ज्यादा क्षेत्र के अपना राज्य में मिलावल लक्ष्य रहे| ब्रिटिश इंडिया के लक्ष्य रहे कि उ राजनितिक सत्ता भी हासिल करो अउरी भारत जईसन औपनिवेशिक देशन के संसाधानन के शोषण करके ब्रिटेन के विकास कईल जा सके|\nएकर परिणाम इ भईल कि अंग्रेजी माल के भारतीय बाजार में आ जाए से भारतीय हस्तशिल्प के भारत में नुकसान भईल, जबकि कारखानन के खुले से यूरोपीयन बाजार में भारतीय हस्तशिल्प लोग के नुकसान भईल| भारत में बहुत सारा शहरन के पतन अउरी भारतीय शिल्पियन के गांव के तरफ पलायन के मुख्य कारण अनौद्योगीकरण ही रहे| भारतीय दस्तकार आपन परंपरागत व्यवसाय के त्याग के गांव में जाके खेती करे लागल रहे| भारत जईसन एगो सम्पूर्ण निर्यातक देश के आयातक देश बनवला में औपनिवेशिक शासन के निति ही जिम्मेदार रहे| किसान लोगन के स्तिथि ख़राब होखत चल गईल| जमींदारन द्वारा किसानन के शोषण होखे लागल रहे| जमीन के उर्वरता निरंतर शोषण के चलते बर्बाद होत चल गईल| कर्ज खातिर सुदखोरन प निर्भरता बढ़ गईल| अकाल अउरी प्राकृतिक आपदा जईसन चीज के आना लाजमी हो गईल| अकाल के दिनन में चारान के आभाव में पशुअन के मृत्यु हो जात रहे अउरी पशुअन आ संसाधनन के आभाव में कई बार किसान खेतीए ना कर पावत रहे| एकर परिणाम निष्कर्ष के रूप में इहे आइल कि एह अवधि के दौरान वि‍श्‍व के आय में भारत के हि‍स्‍सा 1700 ईस्वी के 22.3 प्रतिशत से गि‍रके 1952 में 3.8 प्रति‍शत रह गईल|\n1947 में भारत के स्‍वतंत्रता मिलला के बाद अर्थव्‍यवस्‍था के पुननि‍र्माण के प्रक्रि‍या शुरू भईल| एह उद्देश्‍य से विशेष योजना बनावल गईल अउरी पंचवर्षीय योजनान के माध्‍यम से कार्यान्‍वि‍त कईल गईल| आज़ादी के बाद भारत के तात्कालीन प्रधानमंत्री जवाहरलाल नेहरू नॉन-अलाइंड मूव्मेंट के भारत के प्रमुख विदेश नीति बनईले| एह दौरान भारत सोवियत रूस से दोस्ती बढइलस जहाँ समाजवादी शासन रहे| हालाँकि भारत समाजवाद के पूरा तरह से ना अपनइले रहे लेकिन भारत के आर्थिक नीति में समाजवाद के लक्षण कहीं न कहीं साफ़ लउकत रहे| भारत में ज्यादातर उद्योगन के सरकारी नियंत्रण के अंतर्गत रखल गईल रहे| एकरा खातिर नियम भी बनावल गईल रहे| एह तरह के नीतियन के कईगो अर्थशास्त्री लोग लाइसेंस राज अउरी इंस्पेक्टर राज के नाम देले रहे| बिजली, रास्ता, पानी, टेलीफोन, रेल, हवाई यातायात, होटल, एह सब प सरकारी नियंत्रण रहे| एह में दिक्कत इ रहे कि आ त निजी क्षेत्रन के एह उद्योगन में पूंजी निवेश के अनुमती ना रहे, ना त बहुत ही नियंत्रित अनुमती रहे|\nएकरा अलावां बाक़ी के कईगो उद्योगन में जईसे खेलौना बनावल, रीटेल आदि बड़ निजी कम्पनियन के पूंजी निवेश के अनुमती ना रहे| बैंकनो के सरकारी नियंत्रण में रखल गईल रहे| 1951 से 1979 तक भारतीय आर्थिक विकास दर 3.1% रहे| पर कैपिटा विकास दर 1% रहे| विश्व में एकरा के ‘हिन्दू ग्रोथ रेट’ के नाम से जानल जात रहे| भारतीय उद्योगन के विकास दर 5.4% रहे| कृषि विकास दर 3% रहे| भारत के कमजोर आर्थिक विकास बहुत सारा कारण रहे| जईसे देश में तकनीक के ओतना विकास ना हो पाइल| पहिला, कृषि उद्योगन मे संस्थागत कमी रहल| दूसरा, भारत के अर्थव्यवस्था विश्व के दोसर विकासशील देशन से एकीकृत ना हो पावल| तीसरा, तब तक पडोसी देशन, चीन अउरी पाकिस्तान के साथ चार गो युद्ध भईल जवना के चर्चा पिछला अध्याय में विस्तृत से भईल रहे| चौथा, बंग्लादेशी शरणार्थियन के वजह से भारतीय अर्थव्यवस्था कहीं न कहीं प्रभावित भईल रहे| पांचवां, एकरा अलावां 1965, 1966, 1971 अउरी 1972 में आइल भयानक सुखा एगो मुख्य कारनन में से एगो रहे|\nछठा, देश में वित्तीय संस्था अतना सजग भी ना रहे अउरी एकर विकास भी समय अनुसार ना भ पाइल रहे| सातवाँ विदेशी पूंजी निवेश अउरी निजी कम्पनियन के निवेश प बहुत अडंगा लगावल गईल रहे| आठवां शेयर बाजार आदि में बहुत सारा छोट-बड घोटाला होत रहल| एकरा अलावां अउर भी छोट-छोट कारन रहे जवना के चलते आजादी के बाद से तब तक आर्थिक विकास ओतना ना हो पावल रहे जतना होखे के चाहत रहे| भुगतान संतुलन (बैलैंस औफ पेमेंट) के समस्या असल रूप से 1985 में ही शुरू भईल रहे| इ समस्या एक दिन में ना उपजल रहे| धीरे-धीरे बढ़त गईल अउरी चन्द्रशेखर सरकार के शासन के समय भारत मे बैलैंस औफ पेमेंट के समस्या विकराल रूप धारण कईलस अउरी भारत के पहिले से चर्मराइल अर्थव्यवस्था ठेहुना प आ गईल| भारत मे विदेशी मुद्रा के भंडार (फोरेक्स रिज़र्व) मात्र तीन हप्तान के आयातन (इम्पोर्ट) के बराबर रह गईल| इ एगो बहुत ही गम्भीर समस्या रहे| सरकार दिवालिया होखे के कगार प आ गईल रहे| भारतीय रिजर्व बैंक नया क्रेडित देवल बंद क देले रहे| सबसे पाहिले इ चीज जानल जाव कि एह आर्थिक संकट में मूल वजह का रहे| चुकी उपर देवल कारण भी उचित बा लेकिन सतही बा|\nएकर मुख्य कारनन के ज़ूम इन क के देखल आ जानल बहुत जरूरी बा| पहिला आ मुख्य कारण भारत के पश्चिमी एशिया के तेल, अफ्रीका से सोना अउरी अमेरिका के तकनीक के जरूरत रहे| एह सब खातिर डॉलर के जरूरत रहे| भारत तब तक अमरीका अउरी अन्य बड़ पूँजीवादी शक्तियन के साथे अच्छा व्यापारिक सम्बन्ध ना बना पवले रहे| एह से सोवियत संघ ही भारतीय माल के सबसे बड़ निर्यातक बनल रहे| 1987 के बाद से सोवियत संघ के राजनीतिक, आर्थिक स्थिति कमज़ोर होखे लागल रहे| 1991 में सोवियत संघ के विघटन हो गईल रहे| भारत के निर्यात प एकर नकारात्मक असर भईल रहे| भारत के एगो बड बाजार सोवियत संघ रहे जवन टूट गईल| परिणामस्वरुप डॉलर के आगमन धीरे-धीरे कम होत चल गईल| एकरा चलते धीरे-धीरे फोरेक्स रिज़र्व ख़तम होखे के कगार प आ गईल रहे| दूसरा कारण रहे कि 1990 में सदाम हुसैन कुवैत प अटैक कईले रहन| एकरा चलते अमेरिका के इराक से अगिला साल लड़ाई भईल| इराक अउरी कुवैत तेल के बहुत बड निर्यातक रहे| एकरा चलते भईल का कि तेल के दाम बढ़त चल गईल जवना से हमनी के डॉलर के खर्चा निरंतर बढ़त चल गईल|\nतीसरा बड कारन इ रहे कि भारत के राजनितिक सिस्टम बहुत उथल-पुथल रहे जवना के चर्चा पीछे के अंक में हो चुकल बा| एकरा अलावा बोफोर्स घोटाला, शाहबानो केस आदि से भारत में राजनीतिक अस्थिरता उत्पन्न हो गईल रहे| 1989 में राजीव गाँधी सरकार के हार के सामना करे के पडल रहे| एह अस्थिरता से भारत के उद्योग धंधा चउपट होत रहे| इ स्थिति महंगाई, बेरोजगारी के अउरी भयानक बनावत रहे| चउथा मुख्य कारण इ रहे कि भारत के सेंट्रल बैंक RBI (रिज़र्व बैंक ऑफ़ इंडिया) के काम-धाम लचर रहे| एक्सचेंज रेट खुला ना रहे| ओह घरी एक्सचेंज रेट RBI ही निर्धारित करत रहे कि 1$ में कतना रुपया होई| एह से होत का रहे कि बहरी कुछो होत रहे लेकिन भारत में एक्सचेंज रेट के लेके नीतिगत बदलाव ना हो पावत रहे| एह से भारत के फोरेक्स रिज़र्व प नकारात्मक प्रभाव पड़त रहे| उदाहरण के तौर प $1=रु50 बा लेकिन अंतराष्ट्रीय बाजार में युद्ध के चलते तेल के दाम बढ़ गईल बा लेकिन फिर भी इहे रेट रही भारत के ज्यादा पईसा खर्च करे के पड़ी|\nएकरा अलावां बैंकिंग सिस्टम भी लचर ही रहे| पाहिले CRR (कैश रिज़र्व रेशिओ) 15% अउरी एसएलआर (स्टेचूटरी लिक्विडिटी राशियो) 40% रहे जवन कि कुल पईसा आईला गईला के 50% से भी ज्यादा रहे| जानकारी खातिर बता देत बानी कि CRR आ भा एसएलआर उ पईसा ह जवना के बैंक उपयोग ना करेले बल्कि असही ध देवे ले| एगो बनावटी उदाहरन से एकरा के समझी| मान लिही कि लोग आज बैंक में 125 रुपया डललस अउरी 25 रुपया निकललस| दुनो के घटा के बाची 100 रुपया| एह 100 रुपया के 15%(CRR)+40%(एसएलआर) यानी कि 55 रूपया किनारे रख देवल जात रहे जवना के उपयोग प बैंक के मनाई रहे| अब सवाल उठत बा काहे मनाई रहे? एह से रहे काहे कि मान लिही सारा पईसा बैंक लोन में दे देलस अउरी ओह दिन लोग पईसा मांगे ढेर आ जाई त कहाँ से देब? एह से फायर फाइटिंग खातिर इ रखल जात रहे| दोसरा शब्द में कहीं त बैंक के एकरा से कवनो फायदा ना होत रहे बल्कि उलटे बैंक के एकर ब्याज जनता के देवे के परत रहे| कहीं न कहीं पईसा के बहाव के रोकत रहे| हालाँकि एह घरी CRR4अउरी एसएलआर लगभग 23 के आस पास बा| बैंकिंग सिस्टम भी ओह आर्थिक संकट के जिम्मेदार कड़ी में एगो रहे|\nनरसिम्हा राव के नेतृत्व वाला भारत सरकार भारत मे बड पैमाना प आर्थिक सुधार करे के फैसला कईलस| उदारीकरण कहावे वाला एह सुधारन के आर्किटेक्ट मनमोहन सिंह रहले| मनमोहन सिंह आवे वाला समय में भारत के आर्थिक निति के पूरा बदल देवे के प्रयास कईले| इ समस्या कईसे हल भईल अगिला अंक में देखल जाई……


वी के सिंह – टटका खबर\nगोपाल राय के लताड के अपना गाँव से निकले के कह दिहले अन्ना\nरालेगण सिद्धी 13 दिसम्बर (वार्ता) जन लोकपाल बनवावे खातिर आमरण अनशन पर बइठल सामाजिक कार्यकर्ता अन्ना हजारे तब नाराज हो गइले जब भाषण देत वीके सिंह के खिलाफ गोपाल राय चिल्लाए लगले. अन्ना कहले कि हम त पहिलही मना कइले रहीं कि आप सब एहिजा अनशन मत करीं बाकिर आप सब ना मननी. अब हल्ला


खबर भोजपुरी में (बुध, 14 जनवरी 2015) – टटका खबर\n(मंगल, 13 जनवरी के खबर)\nहरियाणा के रेवाड़ी में देश के पहिलका सीएनजी चालित रेलगाड़ी चालू होखे का मौका पर भाषण देत गाजीपुर के सांसद आ रेल राज्यमंत्री मनोज सिन्हा.\nराजद अध्यक्ष अध्यक्ष लालू प्रसाद आजु साफ कहलन कि जदयू आ राजद के आपस में घोरा जाए के कवनो उमीद नइखे. कहलन कि होखी त जनता पार्टी परिवार के सगरी गोल के घोल ना त केहू के ना. सुने में आवत बा कि मुलायम सिंह यादव सगरी गोल के घोल बने में कवनो बात पर अड़ल बाड़े जवना चलते बात आगे नइखे बढ़ पावत.\nबिहार के कनकनात जाड़ का बीच राजनीति गरमाए के उमेद बा. खिचड़ी का मौका पर बुध का दिने जदयू के बिहार अध्यक्ष वशिष्ठ नारायण सिंह दही-चूड़ा भोज दिहें जवना में लालू प्रसाद, नीतीश कुमार, शरद यादव समेत मुख्यमंत्री जीतन राम मांझीओ शामिल होखीहें. न्यू पटना क्लब में आयोजित एह भोज में करीब 12 हजार लोग शामिल होखी.\nउत्‍तरप्रदेश का लखनऊ में जहरीला शराब पी के मरे वालन के गिनिती 31 हो गइल बा. एह हादसा के मुख्य आरोपी जुगनू के गिरफ्तार कइल जा चुकल बा. अउरियो लोग के गिरफ्तार करे के कोशिश कइल जात बा. साथही तीन गो अउर अधिकारियन के निलंबित कइल गइल बा. ई मिला के अबले एह मामला में 19 जने के निलंबित कइल जा चुकल बा.\nकांग्रेस आ भाजपा दिल्ली के चुनाव में केहू के नेता बता के चुनाव ना लड़ीहें. कांग्रेस के अजय माकन कहलन कि कांग्रेस में एकर कवनो परंपरा नइखे. जबकि भाजपा के दिल्ली अध्यक्ष सतीश उपाध्याय कहलन कि चुनाव प्रधानमंत्री नरेन्द्र मोदी के नेतृत्व में लड़ल जाई. कहलन कि दू तीन दिन में भाजपा अपना उम्मीदवारन के सूची तय क ली. एह बीच कांग्रेस आ आआपा गोल के एक दर्जन नेता भाजपा में शामिल हो गइले.\nजरूरी कानूनन खातिर अध्यादेश ले आवे के मोदी सरकार के नीति के आलोचना कइले बाड़ी कांग्रेस अध्‍यक्षा सोनिया गांधी. कहली कि एहसे संसद के अवहेलना होखत बा. कहली कि भाजपा के सरकार भूमि अधिग्रहण कानून के खतमे कर दिहले बिया. इनका जवाब में भाजपा बोलतुआ जी वी एल नरसिम्हा कहलन कि राज्यसभा ना चले देबे के कांग्रेसी जिद्द का चलते अध्यादेश ले आवल मजबूरी बन गइल आ यूपीए के राज में 61 गो अध्यादेश जारी भइल रहे.\nजम्‍मू कश्‍मीर में सरकार बने के राह आसान बनावत नेशनल कांफ्रेंस राज्‍यपाल एन.एन. वोहरा के चिट्ठी लिख के कहले बिया कि ओकर समर्थन पी डी पी के बा. आ कवनो फैसला करे से पहिले नेकां नेतृत्वो से बात कइल जाव.\nरक्षा मंत्री मनोहर पर्रिकर पाकिस्तान के चेतावत कहले बाड़न कि ऊ लुकाके लड़ाई करे से बाज आवे ना भारत आगे चढ़ के जवाबी कार्रवाई करी. साफ कहलन कि पाकिस्तान से कवनो तरह के बातचीत होखे से पहिले ओकरा आपन हरकत बंद करे के पड़ी. कहलन कि भारत अइसन कर दी कि फेर दुश्मन लुका के लड़ल छोड़ दी.\nसेनाध्‍यक्ष जनरल दलबीरो सिंह कहलन कि पाकिस्तान अपना किहां आतंकवाद से होखत नुकसान के बावजूद जम्मू कश्मीर में एकरा के समर्थन देत बा जवन ओकर हताशा देखावत बा. कहलन कि कवनो तरह के गोलीबारी के निकहा जवाब दिहल जाई. हर कमांडर के छूट दे दिहल बा कि ऊ अपना हिसाब से जवाब देबे ला आजाद बा. चीन का बारे में कहलन कि चीन सीमा पर पूरा शांति बनल बा.\nअमरीका के विदेश मंत्री जॉन केरी कहलन कि पाकिस्‍तान के अफगानिस्‍तान, भारत आ अमरीका ला खतरा बनल सगरी आतंकी गुटन पर अंकुसा लगावे के होखी. कहलन कि लश्‍करे तैएबा, तालिबान आ हक्‍कानी नेटवर्क जइसन आतंकी गुट खाली पाकिस्‍ताने ना एकरा पड़ोसी देशन आ दुनियो ला खतरा बनल बाड़े सँ.\nकेन्द्र सरकार खान आ खनिज विकास अउर नियमन विधेयक 1957 में संशोधन करे वाला अध्यादेश जारी क दिहलसि जवना का बाद लौह अयस्क आ गैर कोयला खदान के आवंटन करे खातिर प्रतिस्पर्धी नीलामी के राह खुल गइल.\nहरियाणा में आज रेवाड़ी से रोहतक का बीच देश के पहिलका सी.एन.जी. रेलगाड़ी शुरू हो गइल. एकरा के रेलमंत्री सुरेश प्रभु, रेल राज्‍यमंत्री मनोज सिन्‍हा, आ रक्षा अउर योजना राज्‍यमंत्री राव इन्‍द्रजीत सिंह रेवाड़ी जंक्शन पर हरियर झंडी देखा के रवाना करवलन.\nअंतर्राष्ट्रीय बाजार में कच्चा तेल के दाम घट के 45 डॉलर 23 सेंट प्रति बैरल हो गइल जवन कि पिछला छह साल के सबले कम दाम बा. अमरीकी क्रूड ऑइल के दाम अउरी कम हो के 44 डॉलर 21 सेंट प्रति बैरल रह गइल. ओपेक देश संयुक्त अरब अमीरात आजु आपन तेल उत्पादन घटावे से मना क दिहलसि. कहलसि कि घटावे के बा त अमेरिकी तेल के उत्पादन पहिले घटे. एह बीच आजु मुंबई शेयर बाजार में फेरू गिरावट दर्ज भइल.\nलोहिडी, मकर संक्रान्ति आ पोंगल के त्‍योहार पारम्‍परिक श्रद्धा आ उल्‍लास से मनावल जात बा. एह मौका पर राष्‍ट्रपति, उपराष्‍ट्रपति आ प्रधानमंत्री देशवासियन के शुभकामना दिहले.\nयूपी में आज से स्लीपर बस सेवा शुरू हो गइल. एह बसन में पच्चीस गो कुर्सी आ बारह गो स्लीपर बर्थ के इंतजाम बा. एह सेवा के शुरूआत लखनऊ में परिवहन राज्य मंत्री मानपाल सिंह कइलन.\nराज्य विधान परिषद खातिर घोषित आपन उम्मीदवार लक्ष्मण आचार्य के भाजपा बदल दिहलसि. अब दयाशंकर सिंह के उम्मीदवार घोषित कइल गइल बा.\nदू दिन से निकलत घाम का बावजूद बिहार आ यूपी में जाड़ के कनकनी वइसने बनल बा. दिनो में घाम का बावजूद बरफ जइसन हवा चलला का चलते लोग ठिठुरत रह गइल.\nबिहार मंत्रिमंडल के अगिला बइठक पश्चिम चंपारण जिला के बाल्मीकीनगर में तीन फरवरी के होखे वाला बा.\nTags: News in Bhojpuri, खबर भोजपुरी में, जदयू, राजद, लालू प्रसाद


Bhojpuri s entry into Hindi journalism read and know how Bhojpuri: हिंदी पत्रकारिता में भोजपुरी के दस्तक, पढ़ीं अउर जानीं...\nBhojpuri: हिंदी पत्रकारिता में भोजपुरी के दस्तक, पढ़ीं अउर जानीं...\nसाफ बा कि अगर हिंदी के अखबार निकली त ओकर पढ़निहार लोगन में भोजपुरिया समाज के भी लोग रहित. एह हिसाब से ओह में भोजपुरी के भी सबदन के रहल जरूरी रहे. बाकिर सुकुल जी ओह के बिसरा देले रहले. लेकिन अब हिन्दी पत्रकारिता में भोजपुरी भी दस्तक दे देले बा...\nठीक 196 साल पहिले 30 मई 1826 के दिने कानपुर के रहे वाला पंडित जुगुल किसोर सुकुल जी कलकत्ता से हिंदी में पहिलका अखबार प्रकाशित कइल शुरू कइले रहले. ओह अखबार के नांव रहे ‘उदंत मार्तंड’ माने बालक सुरज..ओइसे भोजपुरी में उदंत माने, जेकर अबहीं दांत ना जामल होखे, उगत सूरज. ई बात आउर बा कि ई सूरज खाली डेढ़े साल अंजोर कइ पइलसि, आ बुझा गइल.\nहिंदी के दुनिया के ऊ सूरज भलहीं जल्दिए डूबि गइल, बाकिर हिंदी पत्रकारिता में भकसावन अन्हार के बीच नया किरिन देखा गइल, ओह से अइसन अंजोर भइल, कि हिंदी के दुनिया चकाचौंध से भरि गइल बिया. ई सुकुल जी के रोपल आंकुर रहे कि आजु हमनीं अब दस-दस लाख बिकाए आ एक-एक करोड़ पाठक वाला हिंदी के अखबार देखत बानीं जा.\nहिंदी पत्रकारिता दिवस पर भोजपुरियो के कवनो रिश्ता हो सकेला?\nउदंत मार्तंड जब निकलल रहे, तब हिंदी आजु नीयर चुस्त ना रहे. तब ऊ आपन रूप संवारत रहे. एह वजह से हिंदी के पहिलका अखबार के जवन भाषा रहे, ओह में खड़ी बोली आ ब्रज के मिलावट रहे. जुगुल किशोर सुकुल के जुबान भलहीं अवधी रहे, एकरा बादो ऊ हिंदी के जब इतिहास रचत रहले त आपन बोली-बानी पर भी धियान ना दिहले. जबकि कलकत्ता के समाज में अवधियो लोग खूब बा. ‘उदंत मार्तंड’ में सुकुल जी आ उनुकर संहतिया लोग जवन भाषा के इस्तेमाल करत रहे लोग, ओहके मध्यदेसी कहत रहे लोग. गौर करे वाला ई बात बा कि ओहू घरी कलकत्ता पर भोजपुरिया समाज के बहुते असर रहे. साफ बा कि अगर हिंदी के अखबार निकली त ओकर पढ़निहार लोगन में भोजपुरिया समाज के भी लोग रहित. एह हिसाब से ओह में भोजपुरी के भी सबदन के रहल जरूरी रहे. बाकिर सुकुल जी ओह के बिसरा देले रहले.\nकलकत्ता भलहीं अब कोलकाता नाम से जानल जात बा. बाकिर पुरूब में आपन रोजी-रोटी के आस राखे वाला भोजपुरिया समाज अबहिंयो एकरा के पुरनके नांव कलकत्ते से यादि करेला आ आपन काम चलावेला. भोजपुरी समाज कलकत्ता में पहिले उपेक्षा के पात्र रहल. मोटिहाई, जूट मिल में मजूरी, सड़क पर हाथ से खींचे वाला रेक्सा चलावल, कवनो मारवाड़ी सेठ के गद्दी के सेवक, मंदिर के पुजारी, मारवाड़ी सेठ के घर के महाराज माने खाएक बनावे वाला, कहीं दरवान आदि के रूप में भोजपुरी समाज के पहिले पहिचान रहे. इहे वजहि रहे कि भोजपुरिया बोले वालन के बंगाल में लोग देसवाली बोलत रहल हा. देसवाली सब्द में ओइसहिं उपेक्षा बोध बा, जइसे पंजाब, दिल्ली आ हरियाणा में बिहारी सब्द में बा. भाषा के जानकारन के कहनाम ह कि ऊहे भाषा समाज में ताकतवर मानल जाले, जवना के बोले वाला आर्थिक आ सामाजिक रूप से ताकतवर होला. जाहिर बा कुछु साल पहिले ले भोजपुरिया समाज के मतलब रहे उपेक्षा आ अपमान. बाकिर अब भोजपुरिया समाज के भी ताकत बढ़ल बा. भोजपुरिया समाज देस के लालबहादुर शास्त्री आ चंद्रशेखर नियर तपल प्रधानमंत्री देले बा. अब एहू समाज से आईएएस, पीसीएस, पत्रकार, वैज्ञानिक, अर्थशास्त्री आदि निकल तारे. अब ईहो समाज कारोबार में हाथ आजमावता. एकर असर बा कि अब भोजपुरियो के ताकत बढ़ता. ई भोजपुरी समाजे के बढ़ल ताकत ह कि अब भोजपुरी में लिखल लेख, कहानी आ कविता मुख्यधारा के हिंदी पत्र, पत्रिका आ वेबसाइट छापल शुरू कइ देले बा.\nकोलकाता से एगो बहुते पुरान अखबार निकलेला, सन्मार्ग. रामराज्य परिषद के संस्थापक आ हिंदू समाज के पूज्य करपात्री जी महाराज एह अखबार के स्थापना कइले रहले. बहरहाल सन्मार्ग में पहिले हर अतवार के दिने छपे वाला रविवारीय परिशिष्ट में ‘लष्टम्-पष्टम्’ नांव से भोजपुरी में स्तंभ छापत रहे. सन्मार्ग के पाता रहे कि भलहीं भोजपुरिया समाज के कोलकाता के हाई सोसायटी में बहुत पैठ नइखे, बाकिर ओकर ताकत जरूर बा. ओह ताकत के समझि के ओह समाज के भावना देबे के तेयारी कइलसि आ कोरोना काल के पहिले तक लगातार छापत रहलसि.\nभोजपुरिया समाज दू तरह से ताकत के रूप में उभरल बा. महानगरन में तमाम रोजगार खातिर आइल भोजपुरिया समाज स्थानीय समाज में वोट बैंक के रूप में उभरल बा. बाकिर आर्थिक आ सामाजिक हैसियत ओकर बढ़ल बा. एह वजह से ओकर खरीद क्षमता भी बढ़ि गइल बा. बाजार अइसन बदलाव पर गहरा निगाह राखेला. बाजार के जब लागल कि भोजपुरिया समाज के भी संबोधित करे के चाहीं त ऊ भोजपुरी में विज्ञापनो ले बनावे लागल. अब ई विज्ञापन त उनुके नूं मिली, जे भोजपुरिया संवेदना के उभारि के अपना साथे पाठक भा दर्शक के रूप में जोड़ी. एही वजह से उ नवभारत टाइम्स भी भोजपुरी में लेख छापल सुरू कइ दिहलसि, जवना के प्रकाशक समूह कुछु दिन पहिले ले लागत रहे कि हिंदी में ना रही. ई मामूली बात नइखे कि जवना प्रकाशन समूह के कुछु साल पहिले ले हिंदी में बाजार आ स्कोप ना लउकत रहे, ऊ अब भोजपुरी में स्वतंत्र प्रकाशन भले ना सुरू कइले होखे, कम से कम आपाना हिंदिए प्रकाशन में भोजपुरी के जगहि दे ता. अब त देस के कई गो अखबार आ पत्रिका कबो-कबो भोजपुरी में लेख, कहानी आ कविता छापल सुरू कइ देले बाड़े. दिलचस्प बनावे खातिर अब भोजपुरी मुहावरा आ कहाउत के लेके अखबार समाचारन के शीर्षक तक ले देबे लागल बाड़े.\nभोजपुरी के ई ताकतिए बा कि जवना पर जुगुल किशोर सुकुल जी धियान ना दिहले, अब उहे भोजपुरी हिंदी के ताकत बढ़ावे के मजबूत हथियार बनि गइल बिया. भोजपुरी के पत्रकारिता में सम्मान देबे में न्यूज18 समूह के भी कम योगदान नइखे. ई ओकर दिहल सम्माने ह कि इहवां हिंदी पत्रकारिता दिवस पर रऊंआ भोजपुरी के ताकति के बखान पढ़ि रहल बानीं. (लेखक उमेश चतुर्वेदी वरिष्ठ पत्रकार हैं. यह उनके निजी विचार हैं.)\nBhojpuri में पढ़ें, पिछला जनम आ अध्यात्म पर एगो साधु से बतकही


स्मृति के जलवा – Anjoria\nस्मृति सिन्हा पर एह घरी किस्मत मेहरबान बा. पिछला दिने रिलीज उनकर फिलिम ‘प्यार झुकता नही’ के बिहार के दर्शक बहुते पसंद कइलें. निर्माता अभय सिन्हा के बनावल ई फिलिम ईद पर रिलीज भइल रहे. निर्देशक बाड़ें असलम शेख.\nपचपन सिनेमाघरन में रिलीज एह फिलिम के औरतन के समूह खूब पसंद करत बा आ एकरा गणेश (हाजीपुर), पायल (मोतिहारी), आरडी पैलेस (सीतामढ़ी), भोला (समस्तीपुर), जानकी (केसरिया), श्री माँ (अरेराज), किरण (गया), सपना (आरा) समेत दू दर्जन सिनेमाघरन में निकहा धन बटोरे में सफलता मिलल बा. फिलिम में नायक बाड़ें खेसारीलाल.\nथाई गर्ल के भूमिका में मोनालिसा\nCategories Select Category मनोरंजन (4,465) गीत-गवनई (163) टीवी (161) फिल्म (1,411) रंगमंच (7) सतमेझरा (463) अगड़म बगड़म (10) एक तरफा विचार (11) कतरब्योंत (7) कोलकाता मेल (4) जिनिगी के जमीन (1) निबन्ध (65) निरउठ (10) नीक-जबून (15) बतकुच्चन (143) भउजी हो (33) भोला बाबू (4) रामझरोखा से (2) लस्टम पस्टम (158) सरोकार (1,086) काम के बात (1) कोर्स आ कैरियर (10) खबर (501) चौपाल (85) ज्योतिष आ वास्तु (8) देश आ समाज (366) नारी-जगत (10) पर्व त्योहार (51) भोजपुरिया लाल (35) योग (1) राजनीति (60) सभा समारोह (103) स्वास्थ्य (8) साहित्य (774) उपन्यास (39) कविता (287) कहानी (52) पुस्तक चर्चा (103) भाषा (261) समीक्षा (7)